Minuri/sinhala-corpus-wikipedia huggingface dataset:
අරාබි බසට හඬකැවුණු මෙම කතාමාලාව MBC බොලිවුඩ් නාළිකාව ඔස්සේ ومن الحب ما قتل (පරිවර්තනය
එවිට සාහසික ප්‍රේමයක ඇත) යන තේමාවෙන් විකාශය විය
දෙමළ බසින් හඬකැවුණු මෙම කතාමාලාව රාජ් ටීවී නාළිකාව ඔස්සේ ගංගා යමුනා යන නාමයෙන් 2916 ජූනි 6 දින විකාශය වූයේ එතෙක් දීර්ඝතම දෙමළ රූපවාහිනී කතාමාලාව වූ සින්දු භෛරවී කතාමාලාව විස්ථාපනය කරමින් ප
ව. 7 කාල අවකාශයට ය
ස්වරාගිනී සඳහා පාදක වී ඇත්තේ අර්ධ සොයුරියන් දෙදෙනකු වන ස්වරා සහ රාගිනීගේ සොඳුරු සහ කටුක අත්දැකීම් අලලා ය
හෙලී ෂා, වරුන් කපූර්, තේජස්වි ප්‍රකාශ් වයංගාන්කර් සහ නාමිෂ් තනේජා යන නළු නිළියන් විසින් පිළිවෙලින් ස්වරා, සංස්කාර්, රාගිනී සහ ලක්ෂ්‍ය යන චරිත නිරූපණය කරයි
මෙම කතාමාලාව 2016 දෙසැම්බර් 16 දින අවසන් වූයේ කථාංග 473ක් සම්පූර්ණ කරමිනි
කථාපුවත

ස්වරා බෙංගාලි පවුලකින් පැවතෙන්නියක වන අතර, රාගිනී අයත් වන්නේ මාර්වාරි පවුලකටයි
මෙම පවුල් දෙකම අසල්වැසියන් වුවත්, ස්වරා සහ රාගිනීගේ මිත්තණියන් එකිනෙකා කෙරෙහි දරන්නේ යහපත් අදහස් ‍නම් නොවේ
ස්වරා සහ රාගිනී අර්ධ-‍සොයුරියෝ වෙති
ස්වරාගේ මව සහ රාගිනීගේ පියා අතර අතීතයේ රහස් සම්බන්ධයක් පැවතී තිබේ
ස්වරා මේ පිළිබඳ දැනගන්නා අතර, ඇය සහ රාගිනී එක්ව සිය දෙමව්පියන් විවාහ කරවති
රාගිනී සමග විවාහ ගිවිසගෙන සිටින ලක්ෂ් ඒ සඳහා ඔවුනට උපකාර කරයි
රාගිනී ලක්ෂ්ට පෙම්කළ ද, ලක්ෂ්ට ඇයව විවාහ කරගන්නට අවශ්‍ය නොවේ
එයට හේතුව ලක්ෂ් රහසේම ස්වරාට සෙනෙහස දැක්වීමයි
ස්වරාට ලක්ෂ් හට පෙම් කරන්නට පටන් ගැන්මත් සමග, රාගිනී ඇයට වෛර කරයි
ස්වරා සහ ලක්ෂ් විවාහ ගිවිස ගනිති
එතැනට සංස්කාර් පැමිණෙයි
ඔහු මානසික රෝගීභාවයක් පෙන්නුම් කරන්නේ ලක්ෂ් සහ ඔහුගේ පියාගෙන් පලිගැනීම පිණිසයි
ඔහු විශ්වාස කරන්නේ සිය පෙම්වතිය වූ කවිතාගේ මරණය පසුපස සිටින්නේ ඔවුන් කියා ය
රාගිනී සංස්කාර් පිළිබඳ සත්‍ය දැනගන්නා අතර, ඇය ඔහුට උපකාර කරන්නී ය
ඇය ස්වරා සහ ලක්ෂ්ගේ සම්බන්ධය බිඳ දැමීමට ඔහුට සහාය වේ
මේ පිළිබඳ ශෝභාට දැනගන්නට ලැබෙන නමුත්, හදිසි අනතුරක් හේතුවෙන් ඇය කෝමා තත්ත්වයට පත් වේ
ස්වරා සංස්කාර්ගේ සත්‍යය දැනගනියි
ඇය ඔහුගේ වැරදි වැටහීම දුරු කර සත්‍යය වටහා දෙයි
සංස්කාර් සැමදෙනාගෙන්ම සමාව ඉල්ලා සිටියි
කෙසේනමුත්, ස්වරා තමන්ට ද්‍රෝහී වූ බව ලක්ෂ්හට ඒත්තු ගන්වන රාගිනී ලක්ෂ් සමග විවාහ වෙයි
ශෝභා කෝමා තත්වයෙන් මිදී යළි පැමිණෙන අතර, ඇය රාගිනීගේ සත්‍යය හෙළි කළ ද, කිසිවකු එය විශ්වාස නොකරයි
ෂර්මිෂ්තා සහ ෂේඛර් දික්කසාද වන්නේ ෂර්මිෂ්තා ස්වරා විශ්වාස කිරීමත් සහ ෂේඛර් රාගිනීව විශ්වාස කිරීමත් හේතුවෙනි
සංස්කාර් සමග විවාහ වන ස්වරා ලක්ෂ්ගේ නිවසට පැමිණෙයි
ලක්ෂ් රාගිනීගේ සත්‍යය දැන ගනියි
මඳ කලකින්ම, ස්වරා, සංස්කාර් සහ ලක්ෂ් රාගිනී පිළිබඳ හෙළි කරති
ෂර්මිෂ්තා සහ ෂේඛර් යලි සමාදාන වන අතර, ඔවුන්ගේ දියණියන් ද යළි පැමිණෙති
නමුත් අමතක වීමේ රෝගයක් ව්‍යාජ ලෙසින් මවා පාන රාගිනී නැවත ලක්ෂ් වෙත යයි
ස්වරා ද සංස්කාර් වෙත යළි පැමිණෙයි
ලක්ෂ්හට ස්වරා සමග සම්බන්ධයක් ඇරඹීමට අවශ්‍ය වුවත්, ඇය ඒ පිළිබඳ තැකීමක් නොකරන්නී ය
රාගිනී විසින් සංස්කාර් සහ ලක්ෂ්ගේ මෑණියන් ස්වරාට එරෙහිව පොළඹවන්නේ ඇය ඔවුන්ගේ පුතුන් දෙදෙනාම සමග කාලය ගතකරන බව පවසමිනි
පසුව, රාගිනී පිළිබඳ සත්‍යය හෙළි වන අතර, ස්වරා විසින් ඇයව නිවසෙන් පලවා හරියි
රාගිනී කිසිදු ස්ථානයක ද්කනට නොලැබේ
නමුත් ලක්ෂ් රාගිනීව පැහැර ගනියි
රාගිනීව යළි හමුවන විට ඔහු එම වරදට ස්වරාව හසු කරන්නට තැත් කරයි
කෙසේනමුත්, ඔහුව සිරභාරයට යැවෙයි
පසුව, රාගිනීගේ මිත්තණිය ලක්ෂ්ගේ පියාගෙන් පොරොන්දුවක් ලබාගන්නේ රාගිනී ඔවුන්ගේ සියලු බූදලයේ හිමිකාරිණිය බවට පත්වන්නේ නම් ලක්ෂ්ව සිරභාරයෙන් නිදහස් කරදෙන බව පවසමිනි
ඔහු එයට එකඟ වේ
ස්වරා සංස්කාර් කෙරෙහි ප්‍රේමයෙන් වෙළෙයි
ස්වරා දේපළවලට අදාළ ලේඛන පැහැරගන්නා අතර, ඒ වෙනුවට ව්‍යාජ ලේඛන තබයි
ඇය සිය සැලැස්ම ලක්ෂ්ගේ පියාට ද පවසයි
මෙම ලේඛන ව්‍යාජ ඒවා බව වටහාගන්නා රාගිනී ස්වරාගෙන් සැබෑ ලේඛන ඉල්ලා සිටියි
නමුත් ස්වරා එය ප්‍රතික්ෂේප කරයි
රාගිනී දුර්ගා ප්‍රසාද් හට තර්ජනය කරන්නේ එම ලේඛන ලබා නොදුනහොත් තමන් ඔහුගේ රහස සැමදෙනාටම හෙළි කරන බව පවසමිනි
දුර්ගා ප්‍රසාද් එයට එකඟවන අතර, ස්වරාහට ලේඛන භාර දීමට සිදු වේ
රාගිනී ලේඛනවලට අත්සන් තබයි
අනතුරුව රාගිනී පවුලේ සාමාජිකයන්ට තර්ජන එල්ල කිරීම අරඹයි
ස්වරාට සංස්කාර්ගෙන් දික්කසාද වීමට අවශ්‍ය නොවූවත්, දුර්ගා ප්‍රසාද්ට තර්ජන එල්ලකොට ඔවුන් දෙදෙනා දික්කසාද කරවීමට රාගිනී ප්‍රයත්න දරයි
ස්වරා දික්කසාද ලියවිල්ලට අත්සන් තබයි
අනුතරුව ඇය මහේෂ්වරී නිවස හැර යයි
නමුත් ඇය දුර්ගා ප්‍රසාද්ගේ රහස පිළිබඳ සැළකිලිමත් ය
ස්වරා දුර්ගා ප්‍රසාද්ගේ රහස හෙළි කරගන්නා අතර, රාගිනී ඉදිරියේ පවුලේ සියලු දෙනාටම ඇය රහස අනාවරණය කරයි
එවිට මියගියේ යැයි සිතූ සංස්කාර්ගේ පෙම්වතිය වන කවිතා ද පැමිණෙයි
කවිතා වසර දෙකක් තිස්සේ කෝමා තත්ත්වයෙන් පෙළෙමින් සිට ඇත
කවිතා සහ සංස්කාර් විවාහ ගිවිස ගනිති
නමුත් ස්වරා සහ සංස්කාර් එකිනෙකාට පෙම් කරන බව වටහා ගන්නා ඇය එම ගිවිස ගැනීම අවලංගු කරයි
ජානකීගේ සොයුරිය වන උර්වංශිගේ සහාය ඇතිව කවිතා ස්වරාට එරෙහිව කුමන්ත්‍රණ සැලසුම් කරයි
ඌර්වංශි, ෂර්මිෂ්තා හට වෛර කරන්නේ ඇය සිය සොයුරි‍යගේ මරණයට වගකිව යුතු බව සිතමිනි
කවිතා සහ ඌර්වංශිගේ සැලසුම ව්‍යර්ථ වේ
ස්වරා සහ රාගිනී යළි සමාදාන වන්නේ ලක්ෂ් තමන්ට පෙම් කරන බව රාගිනී සිතන හෙයිනි
නමුත් සැබැවින්ම රාගිනීට ව්‍යාජ සෙනෙහසක් දක්වන ලක්ෂ් ඇගෙන් දික්කසාද ලියවිල්ලට අත්සන් ගනියි
ස්වරා සහ සංස්කාර් විවාහ වෙති
නමුත් රාගිනීට ද්‍රෝහී වන ලක්ෂ් කාව්‍යා විවාහ කරගනියි
කාව්‍යා දුෂ්ට තැනැත්තියක වන අතර, මඳ කලකින්ම ඇය පිළිබඳ අනාවරණය වන අතර, ඇයව සිරභාරයට ගැනෙයි
පසුව සිය වරද වටහා ග්නනා ලක්ෂ් රාගිනීට පෙම් කරයි
රාගිනී සහ ලක්ෂ් නැවත විවාහ වන අතර, සිය විවාහ දිවිය අරඹති
ස්වරා සහ සංස්කාර් ද සිය යුග දිවිය අරඹා තිබේ
ලක්ෂ් සහ සංස්කාර්ගේ සොයුරා වන ආදර්ශ්ගේ භාර්යාව වන පරිනීතා රාගිනී සහ ස්වරාට ඊර්ෂ්‍යා කරන්නේ සැමදෙනාගේම අවධානය ඔවුන් වෙත යොමුවන නිසායි
පරිනීතා කුමන්ත්‍රණ සිදුකරයි
සංස්කාර්ගේ සොයුරිය වන උත්තරා රජත්හට ප්‍රේම කරයි
නමුත් රජත් හට උත්තරාව විවාහ කරගන්නට අවැසි වන්නේ ඇය සතු ධනය හිමි කරගැනීමටයි
රජත්ගේ සත්‍යය ස්වරා දැනගනියි
රජත් පිළිබඳ ඇය රාගිනී, ලක්ෂ්‍ය සහ සංස්කාර් හට හෙළි කරයි
උත්තරා සහ රජත්ගේ විවාහය අවලංගු කෙරේ
පසුව රජත් ස්වාරව පැහැර ගන්නා අතර, සංස්කාර් ඔහු පසුපස හඹා යයි
සංස්කාර් ඔවුන්ව සොයාගන්නා අතර, එවිට ස්වරා රජත්හට වෙඩිතබන මෙන් ඔහුට පවසයි
සංස්කාර් රජත් හට වෙඩි තබන අතර, ඔහු කඳු ගැටයකින් පහළට ඇදවැටෙන්නේ ස්වරාව ද රැගෙන ය
ස්වරාව රොක් තරුවක් වන සහිල් සේන්ගුප්තා විසින් බේරාගනු ලැබෙයි
ස්වරාගේ දිවිය ආරක්ෂා වුව ද, ඇයට ඇගේ මතකය අහිමි වී යයි
සහිල් සමග ස්වරා ඇගේ දෙමාපියන්ගේ නිවස වෙත පැමිණෙයි
ඇයට සිහියට නැගෙන්නේ රාගිනී, ශෝභා සහ ෂර්මිෂ්තාගේ මුහුණු පමණි
ඇයට සංස්කාර් පිළිබඳ මතක නැත
සහිල් ස්වරාට පෙම් කරයි
නමුත් ස්වරා සහ සංස්කාර් විවාහ වී ඇති බව ඔහු දැනගනියි
ඇයව සහ සංස්කාර්ව යළි එකතු කිරීමට සහිල් පොරොන්දු වේ
නමුත් ඔහුට අවශ්‍ය වන්නේ ස්වරාගේ ප්‍රේමය පමණි
ස්වරා ඉදිරියේ ඔහු සංස්කාර් පිළිබඳ අයහපත් ප්‍රතිරූපයක් මවා පෙන්වයි. පසුව ස්වරාට ඇගේ සිහිය යළි ලැබෙයි
සහිල් ඇයව පැහැරගෙන ගොස් විවාහ කරගන්නට තැත් කරයි
නමුත් සහිල්ගේ සැලැස්ම අසාර්ථක වේ
සහිල්ගේ මෑණියන් වන මායා ස්වරා, රාගිනී, ලක්ෂ්‍ය සහ සංස්කාර්හට උපකාර කරයි
සහිල්ව සිරභාරයට ගැනෙන අතර, ඔහුගෙන් ස්වරා සහ සංස්කාර්ගේ දිවියට බාධා නොපැමිණෙයි
ෂර්මිෂ්තා නැවත වරක් ගැබ්ගෙන අතර, පාර්වතී එයට විරුද්ධ වන්නී ය
මහේෂ්වරී පවුල ද මෙම ගැබ් ගැනීම පිළිබඳ විරුද්ධ වේ
තමන් ද ගර්භනී යැයි රාගිනී මුසාවක් පවසන්නේ එවිට එම දරුවා තමන්ට සහ ලක්ෂ් හට හදාවඩා ගත හැකි නිසායි
රාගිනී හට සිය ව්‍යාජ ගර්භනීභාවය පිළිබඳ ස්වරාට පවසන්නට අවශ්‍ය වුවත්, එය සිදුකළ නොහැකි වේ
පරිනීතාගේ ක්‍රියාකලාපය හේතුවෙන් රාගිනී‍ගේ ව්‍යාජ ගර්භනීභාවය පවුලේ සෑමදෙනාටම හෙළි‍ වෙයි
ස්වරා සහ සංස්කාර් ඇයට සහාය වුව ද, මහේෂ්වරී පවුල රාගිනී පිළිබඳ පසුවන්නේ කෝපයෙනි
සිදුවීම් වමාලාවකින් පසුව ඇයට සමාව හිමි වෙයි
ෂර්මිෂ්තා ඇගේ නිවසේ දී ඇද වැටෙන අතර, ඇයව රෝහල්ගත කෙරේ
වෛද්‍යවරයා පවසන්නේ ෂර්මිෂ්තාගේ දරු ගැබ ගබ්සා වී ඇති බවයි. නමුත් සැබැවින්ම පාර්වතී විසින් හෙදියට මුදල් දී පැවසූ මුසාවකි, එය
පාර්වතී විසින් ෂර්මිෂ්තාගේ දරුවා යාචකයකු හට ලබා දෙයි
පරිනීතා රාගිනී හට තර්ජන එල්ල කරයි
පරිනීතා අතුරුදන් වන අතර, ඇගේ මව වන සුලේඛා මහේෂ්වරී නිවසට පැමිණෙන්නේ ඇයව සොයමිනි
පරිනීතාව සොයාගැනීමට ඇය ස්වරාගේ සහාය ඉල්ලයි
නමුත් රාගිනී, අන්නපූර්ණා සහ සුජාතා ඇයව වළකති
ෂර්මිෂ්තාගේ දරුවා තවමත් ජීවත් වන බව දැනගන්නා ස්වරා, පාර්වතීගේ සැලසුම හෙළි කරගනියි
ස්වරා සහ සංස්කාර් එම දරුවාව සොයමින් අනාථ නිවෙසක් වෙත ගිය ද, ඒ වනවිටත් එම දරුවා හදාගන්නට රැගෙන ගොස් ඇති බව හෙළි වේ
ෂර්මිෂ්තාගේ දරුවා ජීවත් වන බව රාගිනී ද දැන සිටින්නී ය
චරිත නිරූපණය

ප්‍රධාන චරිත
හෙලී ෂා, ස්වරා සංස්කාර් මහේෂ්වරී ලෙස
තේජස්වි ප්‍රකාශ් වයංගාන්කර්, රාගිනී ලක්ෂ්‍ය මහේෂ්වරී ලෙස
වරුන් කපූර්, සංස්කාර් රාම් ප්‍රසාද් මහේෂ්වරී ලෙස
නමිෂ් තනේජා, ලක්ෂ්‍ය දුර්ගා ප්‍රසාද් මහේෂ්වරී ලෙස

ආවර්තී චරිත

 නුපුර් අලංකාර්, ගයාත්‍රි භාණ්ඩාරි ලෙස
චිරාග්ගේ මව
 මනෝජ් චාන්ඩිලා, චිරාග් භාණ්ඩාරි ලෙස
උත්තරාගේ හිටපු විවාහ ගිවිසගත් තැනැත්තා
 ප්‍රතාප් හාඩා, නිඛිල් චැටර්ජි ලෙස
ස්වරාගේ ළමාවියේ මිතුරෙකි
තෂීන් ෂා, මිෂ්කා අභිමන්යු ඛන්නා ලෙස අභිමන්යුගේ දියණියයි
පරිනීතා බොර්ඨාකුර්, ෂර්මිෂ්තා ෂේඛර් ගඩෝදියා ලෙස
ස්වරාගේ මවයි.
 සචින් ත්‍යාගි, ශේඛර් දීන්දයාල් ගඩෝදියා ලෙසඤ ස්වරා සහ රාගිනීගේ පියායි
ශාලිනි කපූර් සාගර්, අන්න්පූර්ණා දුර්ගා ප්‍රසාද් මහේෂ්වරී ලෙස
ලක්ෂ්‍ය සහ ආදර්ශ්ගේ මවයි.
 නාගේශ් සල්වාන්, දුර්ගා ප්‍රසාද් මහේෂ්වරී ලෙස
ලක්ෂ්‍ය සහ ආදර්ශ්ගේ පියායි
සොනිකා හන්දා, සුජාතා රාම් ප්‍රසාද් මහේෂ්වරී ලෙස
සංස්කාර් සහ උත්තරාගේ මවයි.
 අමර් ෂර්මා, රාම් ප්‍රසාද් මහේෂ්වරී ලෙස
සංස්කාර් සහ උත්තරාගේ පියායි
තරුන් සිං, ආදර්ශ් දුර්ගා ප්‍රසාද් මහේෂ්වරී ලෙස
ලක්ෂ්‍යගේ සොහොයුරායි
ඒක්තා මේතායි/ඛ්‍යාති මංගලා, උත්තරා රාම් ප්‍රසාද් මහේෂ්වරී ලෙස
සංස්කාර්ගේ සොයුරියයි
ආකන්ෂා චමෝලා, පරිනීකා ආදර්ශ් මහේෂ්වරී ලෙස
ආදර්ශ්ගේ භාර්යාවයි.
 අල්කා කෞෂාල්, පාර්වතී දීන්දයාල් ගඩෝදියා ලෙස
ස්වරා සහ රාගිනීගේ මිත්තණියයි
අභිජිත් ලාහිරි, දීන්දයාල් ගඩෝදියා ලෙස
ස්වරා සහ රාගිනීගේ මුත්තණුවන් ය
තනිමා සේන්, ශෝභා බෝස් ලෙස
ස්වරාගේ මිත්තණියයි
මුඝ්ධා ෂා, සුලේඛා ලෙස
පරිනීතාගේ මෑණියන් ය
මෝහිත් ඒබ්‍රල්, රජක් ලෝධා ලෙස
උත්තරා සමග පෙර විවාහ ගිවිසගෙන සිටි තැනැත්තායි
රූප් දුර්ගපාල්, ටානියා මල්හෝත්‍රා/කාව්‍ය ලෙස
ලක්ෂ්‍යගේ හිටපු භර්යාවයි.
 මයුර් වර්මා, කාර්තික් මල්හෝත්‍රා ලෙස
කාව්‍යාගේ සොහොයුරායි
නිකිතා ෂර්මා, කවිතා රෝයි ලෙස
සංස්කාර් සමග පෙර විවාහ ගිවිසගෙන සිටි තැනැත්තියයි
සෝනියා සිං, ඌර්වංශි කටාරියා ලෙස
රාගිනීගේ නැන්දණියයි
සෝනියා ෂා, කාවේරි රෝයි ලෙස
කවිතාගේ මෑණියන් ය
දල්ජීත් කොවුර් භානොට්, ජානකී ශේඛර් ගඩෝදියා ලෙස
රාගිනීගේ සැබෑ මවයි.

ආරාධිත තරු
 දීපිකා පදුකෝන් සහ රන්වීර් සිං - බාජිරාඕ මස්තානි ප්‍රවර්ධනය කරමින්
 සල්මන් ඛාන් සහ සෝනම් කපූර් - ප්‍රේම් රතන් ධාන් පායෝ ප්‍රවර්ධනය කරමින්
 සංජීදා ෂෙයික් - නර්තන දායකත්වය
 කරන් ජොහාර්, මලයිකා අරෝරා සහ කිරොන් ඛේර් - ඉන්ඩියා’ස් ගොට් ටැලන්ට්හි විනිසුරුවන් ලෙස

හරස්මාරු (Crossover) කථාංග
සසුරාල් සිමර් කා
ක්‍රිෂ්ණදාසි

ත්‍රිශක්ති
ත්‍රිශක්ති යනු මාලා නාට්‍ය තුනකින් සමන්විත ඛණ්ඩයකි
මෙය හරස්මාරු (crossover) අවස්ථාවක් නොවූව ද, සෑම කතාමාලාවක්ම කුඩා කොටස්වල වෙන් කිරීම සිදුවේ
සෑම කතාමාලාවකම කොටසක් අනෙක් කතාමාලාවෙහි ප්‍රදර්ශනය කෙරේ
ත්‍රිශක්ති 9ක් දක්නට ලැබේ
කතාමාලාවල වීරවරියන් තිදෙනා සෑම ත්‍රිශක්ති ඛණ්ඩයකම ප්‍රධාන චරිතය හොබවයි.

ත්‍රිශක්ති කථාංග

පළමු ත්‍රිශක්ති කථාංගයේ දී, තප්කි (ජිග්‍යාසා සිං) ධානි (ඊෂා සිං) හට අමතන අතර, 2016 පෙබරවාරි මස හරස්මාරු කථාංගයේ දේවාලයේ දී හමුවීමෙන් ඔවුන් මිතුරියන් බවට පත්ව ඇති බව ඉන් නිරූපණය වේ
තමන් සිය ගෞරවය හෝ ප්‍රේමය යන දෙකෙන් කුමක් තෝරාගත යුතු දැයි නොදන්නා බව ධානි පවසයි
තප්කි පවසන්නේ හදවත පවසන දෙය සිදුකළ යුතු බවයි. අනතුරුව ධානි තප්කිහට ස්තුති කරයි
පළමු ත්‍රිශක්ති කථාංගයේ දී, ශ්‍රද්ධා තප්කි හට දාදෝජි හල්වායි වෙතින් ලඩ්ඩු ඇනවුම් කරන ලෙස පවසයි
ඇය සිමාර් (දීපිකා කාකාර්) හට අමතන අතර, ඇගේ වෙළඳසැලට ඇනවුම භාරදෙන මෙන් පවසන්නේ ඇය සතුව එහි දුරකථාන අංකය නොමැති හෙයිනි
සිමාර් එයට එකඟ වන්නී ය
තප්කි දුරකථනයෙන් අමතන අතර, ශ්‍රද්ධා ඇයට බැණවදියි
අනතුරුව ශ්‍රද්ධා ඇයට බැණවැදීමට හේතුව සිමාර් විමසයි
එය දිගු කථාවක් බව පවසන ඇය, තප්කිව අගය කරන්නේ ඇය වැනි නීර්භීත ලේලියක සොයාගැනීමට අපහසු බව පවසමිනි
සිය ඇනවුම භාර ගැනීම පිළිබඳ තප්කි සිමාර්ට ස්තුති කරයි
සම්මාන

ආශ්‍රේයයන්

2015 ඉන්දියානු රූපවාහිනී කතාමාලා ඇරඹීම්
ඉන්දියානු රූපවාහිනී සෝප් ඔපෙරා
කලර්ස් (රූපවාහිනී නාළිකාව) කතාමාලා
හින්දි-භාෂා රූපවාහිනී වැඩස‍ටහන්කරණය
කොල්කතාව පසුබිමෙහි නිර්මාණය වූ රූපවාහිනී කතාමාලා
රූපවාහිනී කතාමාලා
සම්ගුක් යුසා () හෙවත් තුන් රාජධානිවල සිහිවටන යනුවෙන් හැඳින්වෙන්නේ කොරියාවේ තුන් රාජධානි (ගොගුර්යෝ, බෙක්ජේ සහ සිල්ලා) සහ තුන් රාජධානි යුගයට පෙර සහ පසු පැවති යුගයන් සහ රාජ්‍ය පිළිබඳජනප්‍රවාද, ජනකථා සහ ඓතිහාසික වාර්තා ඇතුළත් එකතුවකි
පළමු කොරියානු ජාතිය ලෙස ගෝජොසොන් ස්ථාපනය වූ අයුරු පැවසෙන දන්ගුන් පුරාවෘත්තය ඇතුළත් පැරණිතම විද්‍යාමාන වාර්තාව වේ
කර්තෘත්වය සහ දිනය
මෙම ‍ග්‍රන්ථය රචනා කොට ඇත්තේ සම්භාව්‍ය චීන බසිනි
එකල උගත් කොරියානුවන් විසින් සිය ලේඛන කටයුතු සඳභාවිතා කරන ලද්දේ මෙම අක්ෂර මාලාවයි. මෙම ග්‍රන්ථයේ මුල්ම ප්‍රභේදය 1280 දශකයේ සම්පාදනය කරන්නට ඇතැයි විශ්වාස කෙරෙන අතර, මෙම ග්‍රන්ථ‍යේ පවත්නා පැරණිතම ප්‍රකාශනය ක්‍රි
ව. 1512ට අයත් ය
20වන සියවසේ ‍චෝයි නම්-සොන් වැනි කොරියානු විද්වතුන් විසින් මෙම ග්‍රන්ථයේ ප්‍රධාන සම්පාදකයා ලෙස බෞද්ධ භික්ෂුවක වූ ඉර්යොන් (1206–1289) හඳුනාගෙන ඇත
මේ සඳහා ඔවුන් පාදක කොටගෙන ඇත්තේ ග්‍රන්ථයේ පස්වන කාණ්ඩයේ අන්තර්ගත ඔහුගේ නාමය (සහ සම්පූර්ණ නිල පදවි නාමය) පිළිබඳ සටහනයි
මෙම මතය නූතන විද්වතුන්ගේ ද පුළුල් පිළිගැනීමට භාජනය වී ඇත
1512 අවසන් වරට සංශෝධනයට පෙර මෙම ග්‍රන්ථය ඉර්යොන්ගේ ශිෂ්‍යයකු වූ මුගුක් (1250-1322) සහ තවත් කිහිප දෙනකු විසින් මෙම ග්‍රන්ථය පුළුල් කරන්නට ඇතැයි විශ්වාස කෙරේ
1997දී හා චොංන්‍යොං සහ යි කුන්ජික් විසින් සංම්ගුංන්‍යුසාහි විචාර සංස්කරණයක් එළිදක්වන ලදී
හා චොංන්‍යොං අනුව, ඉර්යොන් විසින් රචනා කොට ඇත්තේ මෙහි පස්වන කාණ්ඩය පමණි
එයට හේතුව ඔහු‍ගේ නාමය ග්‍රන්ථයේ එම අංශයේ පමණක් අන්තර්ගත වීමයි
ග්‍රන්ථයේ 1512 සංස්කරණයේ ආරම්භයේ රාජවංශික කාලානුක්‍රමයක් සඳහන් කොට ඇත
මෙය පාඨ ග්‍රන්ථයේ පසු භාගයේ හමුවන තොරතුරු සමග කිසියම් විසංගතතාවක් පෙන්වයි. කනිෂ්ඨ රොබට් බස්වෙල් සහ කනිෂ්ඨ ඩොනල්ඩ් ජේ. ලෝපේස් අනුව මෙම කාලානුක්‍රම සඳහන ඉර්යොන්ගේ රචනයට දාහතරවන සියවසේ දී ඇතුළත් කෙරුණකි
ඓතිහාසික විශ්වසනීයත්වය
කොරියානු ඉතිහාසයේ විවිධ රාජධානිවල පදනම් පුරාවෘත්ත ගණනාවක් සම්ගුංන්‍යුසාහි ඇතුළත් කොට ඇත
මෙම පාඨ ග්‍රන්ථය මගින් කොරියානු රාජධානි ගණනාවක පුරාවෘත්ත ආවරණය වන අතර, ඒ අතරට දන්ගුන් ජොසොන්, ගිජා ජොසොන්, විමන් ජොසොන්, බුයෝ, ගොගුර්යෝ, බෙක්ජේ, සිල්ලා, සහ ගයා වැනි රාජධානි ඇතුළත් වේ
ඓතිහාසික සිදුවීම් ආශ්‍රය කරගත් සම්ගුක් සගි මූලාශ්‍රය මෙන් නොව මෙම සම්ගුංන්‍යුසා ග්‍රන්ථය එහි අවධානය යොමුකොය ඇත්තේ මුල්කාලීන කොරියානු ඉතිහාසයේ සිට විවිධ ජනකථා, පුරාවෘත්ත සහ චරිතාපදාන කෙරෙහි ය
පුරාණෝක්තිමය වෘත්තාන්ත රැගත් හෙයින් සම්ගුංන්‍යුසාහි විශ්වසනීයත්වය ගැටලුකාරී තත්ත්වයකට පත්ව ඇත
සංස්කරණ
 ඉල්යොන් (2006) Overlooked Historical Records of the Three Korean Kingdoms, පරිවර්තනය කිම් දල්-යොං
ජිමූන්දං
සෝල්, කොරියාව. ISBN 89-88095-94-4
 ඉල්යොන් (1972
2006) Samguk Yusa
Legends and History of the Three Kingdoms of Ancient Korea, පරිවර්තනය තේ-හුං හා සහ ග්‍රැෆ්ටන් කේ. මින්ට්ස්
යොන්සෙයි විශ්වවිද්‍යාලීය මුද්‍රණාලය
සෝල්, කොරියාව. ISBN 1-59654-348-5
 일연 (1996) 삼국유사
සෝමුන් සුන්හ්වාසා
ISBN 89-7004-002-1.
 일연 (2002) 삼국유사
පරිවර්තනය කිම් වොන්-ජුං
යුල්යු මුන්හ්වාසා
ISBN 89-324-6083-3.

සටහන්

මේවාත් බලන්න
කොරියාව හා සම්බන්ධ මාතෘකා ලැයිස්තුව
කොරියාවේ ඉතිහාසය
කොරියාවේ තුන් රාජධානි

බාහිර සබැඳි
සම්ගුක් යුසා - පුරාතන ඉතිහාසය විශ්වකෝෂය
三國遺事  (ශාස්ත්‍රීය චීන බසින් සම්ගුංන්‍යුසාහි සම්පූර්ණ පෙළ සඳහා සබැඳිය)

13වන සියවසේ ඉතිහාස ග්‍රන්ථ
කොරියාව පිළිබඳ ග්‍රන්ථවල ඉතිහාසය
කොරියාවේ ඉතිහාසය
සම්ගුක් සගි (삼국사기, 三國史記, තුන් රාජධානිවල ඉතිහාසය) යනුවෙන් හැඳින්වෙන්නේ කොරියාවේ තුන් රාජධානි වන ගොගුර්යෝ, බෙක්ජේ සහ සිල්ලා රාජධානි පිළිබඳ වන ඓතිහාසික වාර්තාවකි
සම්ගුක් සගි ග්‍රන්ථය රචනා කොට ඇත්තේ පුරාතන කොරියාවේ උගත් ජනයාගේ ලේඛන භාෂාව වූ සම්භාව්‍ය චීන බසිනි
මෙය සම්පාදනය කිරීමට නියෝග කරන ලද්දේ ගොර්යෝවේ රජකු වූ ඉන්ජොං (රාජ්‍ය
1122-1146) රජු විසිනි
මෙය සම්පාදනය කිරීහට මූලිකත්වය ගන්නා ලද්දේ රාජ්‍ය නිලධාරියකු සහ ඉතිහාසඥයකු වූ, කිම් බුසික් (金富軾) සහ කනිෂ්ඨ විද්වතුන්ගෙන් සැදි මඬුල්ලක් විසිනි
1145දී මෙය නිමකෙරිණි
මෙය කොරියාව තුළ වඩාත් ප්‍රකට වී ඇත්තේ එය කොරියානු ඉතිහාසය පිළිබඳ පවත්වා පැරණිතම වංශකථාව නිසායි
පසුබිම
සම්ගුක් සගි ග්‍රන්ථය සම්පාදනය කිරීමේ දී (මේ සඳහා "රචනා කිරීම" යන්නට වඩා "සම්පාදනය" යන වදන වඩාත් උචිත ය
එයට හේතුව මෙහි ඉතිහාස තොරතුරු බොහෝමයක් පැරණි ඉතිහාස වාර්තාවලින් ලබාගත් ඒවා වීමයි
) කිම් බුසික් විසින් චීන අධිරාජ්‍යයේ සම්ප්‍රදාය අනුගමනය කොට ඇත
චීන මුතුන්මිත්තන් විසින් ඉතිහාසය රචනා කිරීමේ දී අනුගමනය කළ ක්‍රමවේදය ඔහු ද අනුකරණය කොට තිබේ
විශේෂයෙන්ම, ඔහු විසින් පැරණි හන් රාජවංශයේ (ක්‍රි
206 - ක්‍රි
ව. 24) නිලධාරියකු වූ සිමා ක්වියෑන්ගේ කෘතිය කෙරෙහි අවධානය යොමුකොට ඇති බැව් පෙනේ
එම කෘතිය වර්තමානයේ මහා ඉතිහාසඥයාගේ වාර්තා ලෙස හැඳින්වෙන අතර එය ක්‍රි
100දී පමණ ෂීජි 史記 (එනම් ලියන්නාගේ වාර්තා) යන ගෞරවනීය තේමාවෙන් යුතුව ලියා ඇත
මේ බවට ඉඟියක් ලබාදෙමින්, කිම් බුසික් සිය කෘතිය 三國史記, සම්ගුක් සගි ලෙස නම්කොට ඇත
සගි (වර්තමානයේ 사기) යනු චීන ෂීජි යන්නෙහි කොරියානු ස්වරූපයයි
මෙහි දී අනුගමනය කෙරුණු චීන ඉතිහාසලේඛන සම්ප්‍රදාය තුළ රාජවංශික ඉතිහාසය අනුවාර්ෂික වාර්තා (බොංගි, 本紀), වගු (ප්යෝ, 表), ශාස්ත්‍රීය නිබන්ධන (ජි, 志), සහ චරිතාපදාන (යෝල්ජෝන්, 列傳) ලෙස අංග හතරක් දැකගත හැකි ය
12වන සියවසේ දී සම්ගුක් සගි ග්‍රන්ථය සම්පාදනය කිරීමට සාධත ගණනාවක්ම හේතු විය
මෙම හේතූන් දළ වශයෙන් දාර්ශනික සහ දේශපාලන හේතූන් ලෙස වර්ගීකරණය කළ හැක
මෙයට බලපෑ දාර්ශනික සාධක කිම් බුසික් විසින් සිය කෘතියේ ප්‍රස්තාවනාවෙහි මෙසේ රචනා කොට ඇත,

වර්තමාන විද්වතුන් සහ ඉහළ නිලධාරීන් අතර පංච සම්භාව්‍ය ග්‍රන්ථ 五經 සහ වෙනත් දාර්ශනික නිබන්ධනවල ඇතුළත් කරුණු සම්බන්ධයෙන් ප්‍රවීණත්වයක් දරන සහ සාකච්ඡාවෙහි දක්ෂ අය වෙති
එමෙන්ම ක්වින් සහ හන් ඉතිහාස වාර්තා පිළිබඳව ද එසේම ය
නමුත් අපගේ දේශයෙහි ආරම්භයේ සිට අවසානය දක්වා වූ සිදුවීම් පිළිබඳ ඔවුන් මුළුමණින්ම නොදැනුවත් ය
මෙය සැබැවින්ම ශෝකවිය යුතු කාරණයකි
මෙම ප්‍රකාශය ග්‍රන්ථකරණයට පෙළඹවූ පැහැදිළි සාධක දෙකක් හඳුනාගත හැක
ඉන් ඒකක් නම් කොරියාවේ තුන් රාජධානි යුගයේ දැනුම පිළිබඳ තිබූ හිස්තැන සම්පූර්ණ කරවීමට ය
තුන් රාජධානි වන ගොගුර්යෝ, බෙක්ජේ, සහ සිල්ලා යන සෑම රාජධානියක්ම තමන්ගේම ඉතිහාස වාර්තා සම්පාදනය කොට තිබුණ ද, අඛණ්ඩ යුද්ධ හේතුවෙන් ඒවායින් විශාල ප්‍රමාණයක් විනාශ විය
ගොගුර්යෝ සහ බෙක‍්ජේහි බිඳවැටීමෙන් පසු මෙම වාර්තා විසිර ගියේ ය
ග්‍රන්ථකරණයේ අනෙක් අභිප්‍රයා වූයේ දේශීය කොරියානු උගතුන්හට ‍දේශීය ඉතිහාසය පිළිබඳව හැදෑරිය හැකි ඉතිහාස ග්‍රන්ථ සම්පාදනය කිරීම සහ කොන්ෆියුසියානු ආචාරධර්ම පිළිබඳ කොරියානු නිදසුන් සැපයීමත් ය
මෙය මැදි-ගොර්යෝ යුගයේ රාජවංශයේ කොන්ෆියුසියානු අදහස් ශීඝ්‍රයෙන් ව්‍යාප්ත වීමත් සමග වඩාත් වැදගත් විය
නමුත් මෙම ග්‍රන්ථය සම්පාදනය කිරී‍මේ සෙසු අරමුණු පැහැදිළි නැත
චීන සම්ප්‍රදාය අනුව, රාජවංශික ඉතිහාසයක් සම්පාදනය කිරීම දේශපාලනික අරමුණු ඉටු කරගැනීමක් විය
රාජවංශික ඉතිහාසයක් රචනා කරන ලද්දේ එහි අනුප්‍රාප්තික රාජවංශය විසින් වන අතර, එමගින් සිය පූර්වප්‍රාප්තිකයාගෙන් රාජ්‍යය පාලනයට ලද වරම හුවා දැක්වීම අරමුණු කෙරිණි
මෙම ග්‍රන්ථය සම්බන්ධයෙන් නම්, සම්ගුක් සගි ගොර්යෝ රජුගේ අනුග්‍රහය ලද නිල රාජකාරියක් වූ අතර, එහි සම්පාදක මණ්ඩලය මධ්‍යම වංශවතුන්ගෙන් සමන්විත විය
පෙර සඳහන් කළ පරිදි, මෙහි එක් අරමුණක් වූයේ කොන්ෆියුසියානු නිලධාරිවාදය තුළ විද්වතුන් සහ වංශවතුන් හට සිය ස්වදේශික උරුමය සහ කොන්ෆියුසියානු අගයයන් සඳහා පවතින දේශීය විභවය වටහා දීමයි
කෙසේනමුත්, "ස්වදේශික උරුමය" යන්න සම්ගුක් සගි තුළ ප්‍රධාන වශයෙන්ම අර්ථකථනය කොට ඇත්තේ "තුන් රාජධානි උරුමය" ලෙසයි
මෙමගින් තුන් රාධානි (තුන් රාජධානි විසින් ඈඳාගන්නා ලද අසල්වැසි ප්‍රතිවාදී රාජ්‍ය වූ බුයෝ, මහන්, සහ ගයා සමග සැසඳීමේ දී) කොරියාවේ ලෝකසම්මත පාලක රාජධානි ලෙස පෙන්වීමට උත්සාහ දරා ඇති බව පෙනේ
මේ නිසා තුන් රාජධානිවල නීත්‍යානුකූල අනුප්‍රාප්තිකයා ලෙස ගොර්යෝවේ නීත්‍යානුකූලභාවය සහ ගෞරවය ඔප් නැංවීම මෙහි අරමුණ වන්නට ඇත
මෙම ක්‍රමය අනුව චෙංතොං 正統, හෙවත් "ලෝකසම්මත අනුප්‍රාප්ති වංශය" නව රාජධානිය කෙරෙහි අනුගත කිරීමට උත්සාහ දරා තිබේ
මේ බව කිම් බුසික් සිය 1145 අනුස්මරණයේ ඍජුව සඳහන් කොට නොතිබුණ ද, එහි අරමුණ පැහැදිළිව වටහාගත හැක
ගොර්යෝවේ ඉන්ජොං රජුට කිම් බුසික් ලවා තුන් රාජධානිවල ඉතිහාස ග්‍රන්ථයක් සම්පාදනය කිරීමට බලවත් අවශ්‍යතාවක් ද විය
සම්ගුක් සම්පාදනය කිරීම මගින් සිය නීත්‍යානුකූල භාවය සුරක්ෂිත කොටගෙන, තුන් රාජධානිවලින් "අධිකාරී ප්‍රාවරණය" (හෙවත් ස්වර්ග වරම) ස්ථාපනය කිරීමට ගොර්යෝවට අවශ්‍ය විය
මේ නිසා තුන් රාජධානිවල අවසන් සාමාජිකයා වූ එක්සත් සිල්ලාව වර්ණනා කරමින් බල්හේ රාජ්‍යය නොසලකා හැරි ජේවං උන්ගි හෝ ගොර්යෝ දොග්යොං (高麗圖經) වැනි ග්‍රන්ථවලින් සම්ගුක් සගි තරමක් වෙනස් වේ
අන්තර්ගතය

සම්ගුක් සගි ග්‍රන්ථ 50කට වෙන්කළ හැක
මුලින් සෑම ග්‍රන්ථයක්ම රචනා කරන ලද්දේ රෝලක ආකාරය ගත් ලියවිලි (권, 卷) ලෙසයි
ඒවා පහත පරිදි පෙළගැස්විය හැක
සිල්ලා වාර්තා
ලියවිලි 12කි, නාගි/සිල්ලා බොංගි, 나기/신라 본기, 羅紀/新羅本紀
ග්‍රන්ථය 01. ගෝසෝගන් හ්යොක්ගොසේ, චාචෞං නම්හේ, ඉසාග්‍යුම් යුරි, තල්හේ, පාසා, ජිමා, ඉල්සොං
ග්‍රන්ථය 02. ඉසාග්‍යුම් අදල්ලා, බොල්හ්‍යු, නේහේ, ‍ජෝබුන්, චොම්හේ, මිචු, යුර්යේ, ගිරිම්, හ්‍යුල්හේ
ග්‍රන්ථය 03. ඉසාග්‍යුම් නේමුල්, සිල්සොං, මරිප්ගන් නුල්ජි, ජාබි, සෝජි
ග්‍රන්ථය 04. මරිප්ගන් ජිජ්‍යුං, රජ බෝප්හ්‍යුං, ජින්හ්‍යුං, ජින්ජි, ජින්ප්යොං
ග්‍රන්ථය 05. රැජින සොන්දොක්, ජින්දොක්, රජ තේජොං මුයොල්
ග්‍රන්ථය 06. රජ මුන්මු - පළමුවන‍ කොටස
ග්‍රන්ථය 07. මුන්මු රජ - දෙවන කොටස 
ග්‍රන්ථය 08. රජ සින්මුන්, හ්යෝසෝ, සොංදොක්
ග්‍රන්ථය 09. රජ හ්යෝසොං, ග්යොංදොක්, හ්යේගොං, සොන්දොක්
ග්‍රන්ථය 10. රජ වොන්සොං, සෝසොං, ඒජං, හොන්දොක්, හ්‍යුංදොක්, හුයිගං, මිනේ, සින්මු
ග්‍රන්ථය 11. රජ මුන්සොං, හොනාන්, ග්යොංමුන්, හොන්ගං, ජොංගං, රැජින ජින්සොං
ග්‍රන්ථය 12. රජ හ්යෝගොං, සින්දොක්, ග්යොංමියොං, ග්යොන්ගේ, ග්යොංසුන්

ගොගුර්යෝවේ වාර්තා
ලියවිලි 10කි, යෝගි/ගොගුර්යෝ බොංගි, 여기/고구려 본기, 麗紀/高句麗本紀
ග්‍රන්ථය 13. ඥානවන්ත රජ දොංමියොං, දීප්තිමත් රජ යුරි,
ග්‍රන්ථය 14. රජ දේමුසින්, මින්ජුං, මොබොන්,
ග්‍රන්ථය 15. මහා රජ තේජෝ, රජ චදේ
ග්‍රන්ථය 16. රජ සින්දේ, ගොගුක්චොන්, සන්සං
ග්‍රන්ථය 17. රජ දොංචොන්, ජුංචොන්, සෝචොන්, බොංසං, මිචොන්
ග්‍රන්ථය 18. රජ ගොගුක්වොන්, සොසුරිම්, ගොගුග්යැං, ග්වංගෙතෝ, ජංසු,
ග්‍රන්ථය 19. ශ්‍රීමත් රජ මුන්ජා, රජ අන්ජං, අන්වොන්, යැංවොන්, ප්යොංවොන්,
ග්‍රන්ථය 20. රජ යොන්ග්යෑං, යොංන්‍යු
ග්‍රන්ථය 21. රජ බෝජං - පළමුවන කොටස
ග්‍රන්ථය 22. රජ බෝජං - දෙවන කොටස

බෙක්ජේහි වාර්තා
ලියවිලි 6කි, ජෙගි/බෙක්ජේ බොංගි, 제기/백제 본기, 濟紀/百濟本紀
ග්‍රන්ථය 23. රජ ඔන්ජෝ (රාජවංශයේ ආදිකර්තෘ), දරු, ගිරු, ගේරු, චොගෝ
ග්‍රන්ථය 24. රජ ගුසු, සබන්, ගොයි, චෙක්ග්යේ, බුන්සෝ, බිර්යු, ග්යේ, ග්‍යුන්චොගෝ, ග්‍යුන්ගුසු, චිම්න්‍යු
ග්‍රන්ථය 25. රජ ජින්සා, අසින්, ජොන්ජි, ගුයිසින්, බියු, ගේරෝ
ග්‍රන්ථය 26. රජ මුන්ජු, සම්ග්‍යුන්, දොංසොං, මුර්යොං, සොං
ග්‍රන්ථය 27. රජ විදොක්, හ්යේ, බොප්, මු
ග්‍රන්ථය 28. රජ උයිජා

කාලානුක්‍රම වගු
ලියවිලි 3කි, යොන්ප්යෝ, 연표, 年表
ග්‍රන්ථය 29.
ග්‍රන්ථය 30.
ග්‍රන්ථය 31.

ඓකික නිබන්ධන
ලියවිලි 9කි, ජි, 지, 志
ග්‍රන්ථය 32. චාරිත්‍ර සහ සංගීතය
ග්‍රන්ථය 33. වාහන, වස්ක්ත්‍ර සහ නිවෙස්
ග්‍රන්ථය 34. සිල්ලාවේ භූගෝල විද්‍යාව
ග්‍රන්ථය 35. ‍ගොගුර්යෝවේ භූගෝල විද්‍යාව + 景德王 නව නම්
ග්‍රන්ථය 36. බෙක්ජේහි භූගෝල විද්‍යාව + 景德王 නව නම්
ග්‍රන්ථය 37. භූගෝල විද්‍යාව (http
khaan
net/history/samkooksagi/samkooksagi
htm හි මෙම කොටස හිස්ව දක්වා ඇත)
ග්‍රන්ථය 38. සිල්ලා රජයේ කාර්යාල
ග්‍රන්ථය 39. සිල්ලා රජයේ කාර්යාල
ග්‍රන්ථය 40. සිල්ලා රජයේ කාර්යාල
චරිතාපදාන
ලියවිලි 10කි, යෝල්ජොන්, 열전, 列傳
ග්‍රන්ථය 41. කිම් යුසින් (1)
ග්‍රන්ථය 42. කිම් යුසින් (2)
ග්‍රන්ථය 43. කිම් යුසින් (3)

ග්‍රන්ථය 44. යුල්ජි මුන්දොක් 을지문덕, ගෝචිල්බු 김거칠부 , ගෝදෝ 거도, යි සබු 이사부, කිම් ඉම්මුන් 김인문, කිම් යැං 김양, හ්‍යුක්චි සංජි 흑치상지, ජං බොගෝ 장보고,  ජොං න්‍යොන් 정년, සදාහම් කුමරු 사다함공

ග්‍රන්ථය 45. යුල්පාසෝ 을파소, කිම් හුජික් 김후직,  [නොග් චෙන්]  祿真, මිලු 밀우, න්‍යුයු 유유 纽由, මියොංනිම් දප්-බු 명림답부, සොක් උරෝ 석우로, පාක් ජේසං 박제상, ග්විසන් 귀산, ඔන්දල් 온달

ග්‍රන්ථය 46. විද්වතුන්
කංසු 강수, චෝයි චිවොන්, සෝල් චොං

ග්‍රන්ථය 47. හ්වාරංවරු. හේනොන් 해론, සෝනා 소나, ච්විදෝ 취도 (驟徒), නුල්චොයි 눌최, සෝල් ග්යේදු 설계두, කිම් ර්යොං-යුන් 김영윤 (金令胤), ග්වන්චං 관창, කිම් හ්‍යුම්-උන් 김흠운, යෝල්ගි 열기 (裂起), බින්යොංජා 비령자 (丕寧子), ජුක්ජුක් 죽죽, පිල්බු 필부 (匹夫), ග්යේබෙක් 계백

ග්‍රන්ථය 48. ප්‍රශංසනීය
හ්යංදොක් (පුත්‍රයා), සොංගක් (පුත්‍රයා), සිල්හ්යේ 실혜 (實兮) (කවියා), මුල්ග්යේජා 물계자 (සෙබලා), බෙක්ග්යොල් ගුරුතුමා 백결 선생 (සංගීත), කිම් කුමරු 검군, කිම් සෙං 김생 (චාරුලේඛන ශිල්පියා) සහ යෝ ගුකිල්, සොල්ගෝ 솔거 (චිත්‍ර ශිල්පියා), චියුන් (දියණිය), සෝල්සි (දියණිය), දෝමි (භාර්යාව)
ග්‍රන්ථය 49. පරාජය කිරීම්
චං ජෝරි 창조리, යොන් ගේසොමුන් 연개소문

ග්‍රන්ථය 50. පසුකාලීන රජවරු. ගුං යේ 궁예, ග්යොන් හ්වොන් 견훤

ඓතිහාසික ප්‍රභව
සම්ගුක් සගි ග්‍රන්ථය රචනා කොට ඇත්තේ ගු සම්ගුක්සා (舊三國史, තුන් රාජධානිවල පැරණි ඉතිහාසය) සහ හ්වාරං සෙගි (花郞世記, හ්වාරංවරුන්ගේ වාර්ෂික වාර්තා) වැනි වෙනත් පැරණි ඓතිහාසිකා වර්තා පාදක කර ගනිමිනි
මින් බොහෝමයක් වර්තමානයේ දක්නට නැත
බාහිර ප්‍රභව පිළිබඳ අවධානය යොමු කිරීමේ දී, පිළිවෙලින් ක්‍රි
ව. 712දී සහ 729දී ප්‍රකාශයට පත්කෙරුණු කොජිකි 古事記, "පුරාතන කටයුතුවල වාර්තා" හෙවත් නිහොන් ෂොකි 日本書紀 වැනි ජපන් වංශකථාවලට කිසිදු ආශ්‍රේයයක් ඇතුළත් කොට නැත
ඇතැම්විට කිම් බුසික් එම මූලාශ්‍ර පිළිබඳ දැන නොසිටින්නට ඇත
නැතහොත් ජපන් මූලාශ්‍ර සඳහන් කිරීම අවමානයකැයි සිතන්නට ඇත
ඒ වෙනුවට, ඔහු වඩාත් ගෞරවනීය අයුරින් චීන රාජවංශික වංශකථා සහ නිල නොවන චීන ‍ලේඛන පවා පරිහරණය කොට ඇත
මේ අතර වෙයි ෂු (魏書, වෙයිහි ග්‍රන්ථය), සැන්ගුවෝ චි (三國志), ජින් ෂු (晉書), ජියු ටෑංෂු (舊唐書, ටෑංහි පැරණි ඉතිහාසය), ෂින් ටෑංෂු (新唐書, ටෑංහි නව ඉතිහාසය), සහ සිචි ටොංජියෑන් (資治通鑑, රජයේ උපකාරයට විස්තීර්ණ කැඩපතක්) වැනි ග්‍රන්ථ ප්‍රමුඛත්වයක් ගනියි
විචාර

කිම් බුසික් සිල්ලා සම්භවයක් ඇති වංශවතකු විය
ඔහු බෞද්ධාගමිකයකු වුව ද, රාජ්‍ය පාලන මූලධර්මය ලෙස ඔහු බුදු දහමට වඩා කොන්ෆියුසියානුවාදයට සහාය පලකොට ඇත
චීනය සමග ආරවුල් වැළැක්වීම සඳහා ඔහු විසින් චීන අධිරාජයා වෙත පඬුරු කප්පම් ලබා දී ඇත
මේ නිසා ඔහුගේ පසුබිම සහ නැඹුරුභාවය සම්ගුක් සගි තුළින් නිරූපණය වේ යැයි විශ්වාස කෙරේ
නිල වශයෙන්, පරණි ගොගුර්යෝ සහ බෙක්ජේ රාජධානි පැරණි සිල්ලාව හා සම තත්ත්වයේ සැලකිණි
මෙම රාජ්‍ය ත්‍රිත්වයටම "අගුක් (아국, 我國)" යන පදය ව්‍යවහාර වූ අතර, ඔවුන්ගේ හමුදා "අබ්යොං (아병, 我兵)" ලෙස හැඳින්විණි
උක්ත වචන ද්විත්වයෙහි අර්ථය පිළිවෙලින් "අපතේ ජාතිය" සහ "අපගේ හමුදා" පරිදි වේ
උචාහරණයක් ලෙස 21වන ග්‍රන්ථයේ (ගොගුර්යෝහි බෝජං) ගොගුර්යෝ සෙන්පතියකු වූ යැං මන්චුන්ව කිම් බුසික් විසින් වර්ණනා කොට ඇත
ඔහු අන්සි බලකොටුව වැටළීමේ දී ටෑංහි ටයිෂොං අධිරාජයාව පරාජය කළ බැවින් කිම් විසින් ඔහුව වීරයකු ලෙස හඳුන්වා ඇත
එසේවුව ද, චරිතාපදාන කොටසෙහි මාතෘකාවලින් බහුතරය සිල්ලාවට (68%) අයත් වන අතර, සිල්ලාවේ ලියවිලි විශ්වසනීයත්වයේ සහ අභීතභාවයේ විශිෂ්ට උදාහරණ ලෙසින් සම්පාදනය කොට ඇත
එසේම, ජයග්‍රහණය කළ සිල්ලා රාජ්‍යයෙන් ලේඛන ලබාගැනීම, එක්සත් කිරීමේ යුධ මාලාවේ දී ලේඛනාගාර විනාශයට පත්වූ අනෙක් සෙසු රාජධානි දෙකට සාපේක්ෂව පහසු වන්නට ද ඇත
ඇතැම් කොරියානු ඉතිහාසඥයින් විසින් සම්ගුක් සගිහි ඇතුළත් වාර්තා විවේචනය කොට ඇත්තේ චීනය සහ පැරණි සිල්ලාව වෙත එහි පක්ෂග්‍රාහීව කරුණු වාර්තා කොට ඇති හෙයිනි
මේ අතර සින් චේහෝ ද වේ
මැක්බ්‍රයිඩ් අනුව, සින් චේහෝගේ පහත පාඨයන් තුළින් මේ බව පැහැදිළි වේ
තුන් රාජධානි යුගයේ සැබෑ වීරයා නම් කොගුර්යෝ සෙන්පති උල්චි මුන්දෙක් ය
ඔහු 612දී සුයි අධිරාජ යැං-ටිගේ දැවැන්ත ආක්‍රමණික හමුදාව උපයායක් මගින් සල්සු (චොංචොන්) ගංගාවේ උගුලකට සිර කරවී ය
මෙය විශිෂ්ට විජයග්‍රහණයකි
(නමුත් මේ සඳහා වෙන්කොට ඇත්තේ 44නක ග්‍රන්ථයේ එක් පිටුවක් පමණි)
 41 සිට 43 දක්වා ග්‍රන්ථ ප්‍රධාන වීරයකු වූ කිම් යුසින් හට වෙන්කොට තිබුණ ද, ඔහු ප්‍රඥාව හෝ නිර්භීතභාවය නිසා ප්‍රකට වූවකු නොවේ
නමුත් ඔහු රාජාලියකු මෙන් ප්‍රයෝගකාරී, භයානක දේශපාලනඥයකු විය
ඔහුගේ දිවියේ මහා ජයග්‍රහණ යුධ බිමේ දී ලත් ඒවා නොවේ
ඔහු සිය අසල්වැසි රාජ්‍ය රහස් ප්‍රයෝග මගින් යටත් කරගත් තැනැත්තෙකි
මීට අමතරව, සම්ගුක් සගිහි සම්පාදකයින් විසින් කිම්ගේ පරාජයන් නොවැදගත් ජයග්‍රහණ ලෙසත්, සුළු ජයග්‍රහණ අතිශයෝක්තියෙන් යුතුවත් වර්ණනා කොට ඇත
සම්ගුක් සගිහි මෙම සියලු විරූපණයක් කොන්ෆියුසියානුවාදයට දැඩිව නැඹුරු වීමෙන් සිදුවූ දෝෂයන් වේ
එසේම තුන් රාජධානි යුගයේ ද්කනට ඇති රණකාමී ස්වභාවය ද ඉන් ගම්‍ය නොවේ
සෑම දෙයක්ම කොරියාවේ චීනකරණය සහ ගොගුර්යෝවේ පැරණි මැංචූරියානු වසම අහිමි වීමට හේතු විය
නමුත් චීනය කෙරෙහි දක්වා ඇති උසස්භාවය (සදේජුඋයි) සලකා යම් කෙනකුට (මැක්බ්‍රයිඩ් හා එකඟව) මෙවැන්නක් දැකගත හැක
රජු පැවසූයේ, ‘අප වෙනුවෙන් ටෑං හමුදා අපගේ සුතරන් විනාශ කොට ඇත
ඔවුනට විරුද්ධ වී, අප ඔවුන් සමග යුධ වැදුණහොත් දෙව්ලොව පවා අපට උපකාර කරාවි ද
’ 
යුසින් පැවසූයේ, ‘සුනඛයකු සිට ස්වාමියාට බියක් දැක්වුව ද, ස්වාමියා ඌගේ පාදයක් පෑගුවහොත් ඌ සපාකනු ඇත
මෙම අපහසුතාව හඳුනාගැනීමෙන් අපට අපවම මුදාගත නොහැක්කේ කෙසේ ද
මහා රජුනි, මම ඔබගෙන් විමසමි
එයට අවසර ලබාදෙන්න
’  (ග්‍රන්ථය 42)

එසේම ගොර්යෝ බලවත් ජනයා වෙත ද ගෞරවනීය භාවයක් ආරූඪ කොට ඇති බව ද යමකුට දැකගත හැක්කේ ය
(කිම් කිචුං සමග) එහි දී බොහෝ චරිතාපදානවල අවසානය ද්වි-පාර්ශ්වික ස්වරූපයක් ගෙන තිබේ
උදාහරණයක් වශයෙන් ජුක්ජුක් චරිතාපදානයේ (ග්‍රන්ථය 47), ආධුනික ජුක්ජුක්ගේ ධෛර්යය හා දේශානුරාගය පිළිබඳව මෙන්ම සිල්ලාවේ ඉහළම වංශවතුන් වූ කිම් පුම්සොක් කුමරුන්ගේ අයපත් කල්ක්‍රියාව පිළිබඳ යොමුකොට ඇත්තේ අඩු අවධානයකි‍
තුන් රාජධානි සහ එක්සත් සිල්ලා යුගයන්ගේ කොරියානු ඉතිහාසය හැදෑරීමේ දී කිම් බුසික්ගේ සම්ගුක් සගි මූලාශ්‍රය තරමක් අවදානම් සහගත බැව් පෙනේ
මෙම මූලාශ්‍රය වැදගත් වන්නේ එහි කෘතිය නිසා නොව සම්ගුක් සගි සහ එහි බෞද්ධ ප්‍රතිමූර්තිය බඳු සම්ගුක් යුසා නැමැති මූලාශ්‍ර සෙස යුගය පිළිබඳ ශේෂව පවතින එකම මූලාශ්‍ර වීමයි
එසේම එහි අන්තර්ගත දැවැන්ත තොරතුරු ප්‍රමාණය ද අතිශය වැදගත් වේ
උදාහරණයක් වශයෙන් සම්ගුක් සගි ග්‍රන්ථ මාලාවේ 35 සහ 36 ග්‍රන්ථවල දැක්වෙන පරිවර්තන වගු පැරණි කොගුර්යෝ භාෂාව ප්‍රතිනිර්මාණය කිරීමේ දී මහෝපකාරී වී ඇත
ග්‍රන්ථාවලිය

නොඉඳුල් පෙළ

බටහිර භාෂාවලට පරිවර්තන
සම්ගුක් සගිහි එකම සම්පූර්ණ බටහිර භාෂා පරිවර්තනය 1959 සහ 2001දී කොටස් දෙකක් ලෙස නිකුත් වූ රුසියානු සංස්කරණය බැව් පෙනේ
කෙසේනමුත්, සම්ගුක් සගි කෘතියේ විවිධ කොටස් ඉංග්‍රීසි භාෂා ග්‍රන්ථ සහ ලිපි ගණනාවක් තුළ දක්නට ලැ‍බේ
ඉන් වැදගත් කෘති පහත දැක්වේ
සම්පූර්ණ සිල්ලා බොංගිහි පරිවර්තනය
 
සම්පූර්ණ ගොගුර්යෝ බොංගිහි පරිවර්තනය
 
සම්පූර්ණ බෙක්ජේ බොංජිහි පරිවර්තනය
 
තනි පරිවර්තන
  
 Gardiner, Kenneth H
1982. "Legends of Koguryǒ (I-II)
Samguk sagi, Annals of Koguryǒ
" Korea Journal, 22(1)
60-69 and 22(2)
31-48. [translation of book one of the Goguryeo bongi]
Jamieson, John Charles
1969. "The Samguk sagi and the Unification Wars
" Ph
dissertation, University of California, Berkeley
[Translation of books 6 and 7 of the Silla bongi and eleven of the biographies, mostly of men of Silla]
ආශ්‍රේය ග්‍රන්ථ

පොදු වසම් පර්යේෂණ පත්‍රිකා
සම්පූර්ණ කළ යුතු ආශ්‍රේයයන්

 Gardiner, K
"Samguk sagi and its Sources
" Papers on Far Eastern History, 2 (September 1970)
1-41.
rem East Asian History is available at http
eastasianhistory
org/archive
 Shim, Seungja
"Plants and Animals in the Place Names of Samguk Sagi
" In Proceedings of the 9th Annual Conference, 10–15 April 1985, Association for Korean Studies in Europe
Association for Korean Studies in Europe, 1985.
 Soloviov, Alexander V
"Kim Busik's Samguk Sagi
the 12th Century Man Viewpoint on Korean Culture"
Major Issues in History of Korean Culture
Proceedings of the 3rd International Conference on Korean Studies, Moscow, December 17–20, 1996. Moscow
International Center for Korean Studies, 1997
71-74.
 Yi, Chong-hang
"On the True Nature of 'Wae' in Samguk sagi
" Korea Journal, 17
11 (November 1977)
51-59.

මේවාත් බලන්න

සම්ගුක් යුසා
ගොර්යෝ-සා
ජොසොන් රාජවංශයේ අනුවාර්ෂික වාර්තා
කොරියාවේ පාලකයෝ
කොරියාව හා සම්බන්ධ මාතෘකා ලැයිස්තුව

ආශ්‍රේයයන්

12වන සියවසේ ඉතිහාස ග්‍රන්ථ
කොරියාව පිළිබඳ ඉතිහාස ග්‍රන්ථ
ශ්‍රි ලංකාවේ සියදිවි නසා ගැනීම
කණිකා ‍මහේෂ්වරී (උපත 24 අප්‍රේල් 1981) යනුවෙන් හඳන්වනු ලබන්නේ ඉන්දියානු රූපවාහිනී රංගන ශිල්පිණියකි
ඇය ප්‍රසිද්ධියට පත්වූයේ කහානි ඝාර් ඝාර් කී, රාජා කි ආයේගි බරාත්, කභි ආයේ නා ජුදායි, විරාසත්, ගීත් - හුයි සබ්සේ පරායි සහ දියා ඕර් බාති හම් වැනි රූපවාහිනී කතාමාලාවල චරිත නිරූපණය ‍කිරීමෙනි
දියා ඕර් බාති හම් රූපවාහිනී කතාමාලාවේ මීනාක්ෂිගේ චරිතය නිරූපණය වෙනුවෙන් කණිකා 2012 සහ 2013 වර්ෂවල සී ස්වර්ණ සම්මාන උළෙලවල දී සහ 2012 ස්ටාර් පරිවාර් සම්මාන උළෙලේ දී ඍණාත්මක චරිතයක හොඳම නිළිය සඳහා හිමි සම්මානය දිනාගත්තා ය
දියා ඕර් බාති හම් රූපවාහිනී කතාමාලාවේ මීනාක්ෂි රාති‍ගේ චරිතය නිරූපණය හේතුවෙන් කණිකා ඉමහත් ජනප්‍රියත්වයට පත්වූවා ය
මීට අමතරව ඇය ඉන්ඩියා කෝලිං, සෞර්යා ඕර් සුහානි, ශ්‍රී ආදි මානව්, දිල් මිල් ගයියේ, රේත්, කාව්‍යාංජලි, ඒක් ලඩ්කි අන්ජානි සි, පියා කා ඝාර් වැනි රූපවාහිනී කතාමාලා සඳහා දායක වී ඇත
එසේම ඇය සාන්ජ් සවේරා නම් ටෙලිචිත්‍රපටයට ද සිය රංගන දායකත්වය ලබා දී ඇත
මුල්කාලීන දිවිය
ඉන්දියානු රූපවාහිනියේ නිළියක වන කණිකා වසර කිහිපයක් තුළ විවිධත්වයකින් යුත් චරිත ගණනාවක් නිරූපණය කරමින් ප්‍රසිද්ධියට පත්වූවා ය
ඇය උපත ලැබූයේ අලිගාර් ප්‍රදේශයේ ය
පසුව ඇගේ දෙමාපියන් ඇය සමග නව දිල්ලියේ වාසයට පැමිණ තිබේ
කණිකා ඇගේ දෙමාපියන්ගේ එකම දරුවා ද වේ
කණිකා හැමවිටම ඇගේ පවුල සමගින් දිවි ගෙවන්නට වූවා ය
සිය උපාධිය ලබා ගුනීමෙන් පසුව, රංගන ක්ෂේත්‍රයට පිවිසීමට ප්‍රථම ඇය වාස්තු ශාස්ත්‍රය සහ වර්ණ චිකිත්සාව හැදෑරුවා ය
ඇකඩමියේ දී ඇය අභිවාහ්‍ය කලා උගත් අතර, සිය දක්ෂතා හඳුනා ගැනීමට සමත් වූවා ය
මුම්බායිහි ඇ‍ගේමා නාමයක් ගොඩනගා ගැනීමට ඇගේ ගුරුවරුන් සහ උපදේශකයින් විසින් ඇයව ධෛර්යමත් කරවන ලදී
ඇය රංගන ක්ෂේත්‍රය තුළ ඇගේම අනන්‍යතාවක් ගොඩනගා ගැනීමට සමත් වූවා ය
කණිකාගේ වසර කිහිපයක රංගන දිවිය සම්මාන හිමි කරගැනීමට සමත් වූ චරිත කිහිපයකින් වර්ණවත් විය
ඇය ඇගේ දැඩි කැපවීම සහ කාලයට අනුව කටයුතු කිරීම හේතුවෙන් ප්‍රකට වූවා ය
ඇගේ විජයග්‍රාහී ස්වභාවය ඇ‍ගේ දිවියට නව මානයන් රැගෙන එන ලදී
පෞද්ගලික දිවිය
2012 ජනවාරි මස කණිකා ව්‍යාපාරිකයකු වූ අංකුර් ඝායි සමග විවාහ වූවා ය
2013 නාච් බාලියේ 6 රියැලිටි වැඩසටහන සඳහා ඇය සිය සැමියා වූ අංකුර් ඝායි සමග තරගකාරිණියක ලෙස සහභාගී වූවා ය
කෘති

සම්මාන
දියා ඕර් බාති හම් රූපවාහිනී කතාමාලාවේ මීනාක්ෂි රාතිගේ චරිතය නිරූපණය වෙනුවෙන් මහේෂ්වරී පහත සම්මාන හිමි කරගත්තා ය
ආශ්‍රේයයන්

බාහිර සබැඳි

ජීවත්වන්නෝ
ඉන්දියානු රූපවාහිනී නිළියෝ
1981 උපත්
අලිගාර්හි ජනයා
හින්දි රූපවාහිනියේ නිළියන්
කුංකුම් භාග්‍යා (සිංහල
මගේ දෛවයේ කුංකුම) යනුවෙන් හැඳින්වෙන්නේ 2015 අප්‍රේල් 15 දින විකාශය ඇරඹි හින්දි-භාෂා ඉන්දියානු සෝප් ඔපෙරාවකි
විකාශය වූයේ සතියේ දිනවල සී ටීවී නාළිකාව ඔස්සේ ය
මෙම කතාමාලාව සඳහා දළ වශයෙන් ජේන් ඔස්ටින්ගේ Sense and Sensibility නම් නවකථාව පාදක කොටගෙන තිබේ
එහි ඉන්දියානු අර්ථනිරූපණය වන කුංකුම් භාග්‍යා කතාමාලාව තුළින් විවාහ මණ්ඩපයක් පවත්වාගෙන යන සරලා අරෝරා නැමැති හින්දු පන්ජාබි මාතෘ මූලිකාවියගේ කථාපුවත නිරූපණය වේ
සරලාගේ අපේක්ෂාව වන්නේ සිය දියණියන් දෙදෙනා වන ප්‍රාග්‍යා සහ බුල්බුල් ප්‍රීතිමත් විවාහ දිවියක් ගතකරනු දැකීමටයි
මෙම කතාවේ එන ප්‍රධාන චරිත ප්‍රබල, ක්‍රියාකාරී තැනැත්තියන් වන අතර, ඔවුන් ජීවත් වන්නේ මාතෘ මූලික පවුලක ය
මෙහි ප්‍රධාන චරිත නිරූපණය කරනු ලබන්නේ ශ්‍රිති ජා, ෂබ්බිර් අලුවාලියා, මෘනාල් ඨාකුර්, අර්ජිත් තනේජා සහ වින් රානා විසින් නිරූපණය කරනු ලබයි
මෙම කතාමාලාව නිෂ්පාදනය කරන ලද්දේ ඒක්තා කපූර් විසින් බාලාජි ටෙලිෆිල්ම්ස් යන සන්නාමය යටතේ ය
ඇගේ විශ්වාසය අනුව, ඒක්තා කපූර් විසින් මෙම කතාමාලාව සඳහා "ක" අක්ෂරයෙන් ඇරඹෙන නාමයක් යොදා ඇත්තේ එය වාසනාවන්ත යැයි සිතූ නිසායි
මෙම නාට්‍යය අධ්‍යක්ෂණය කරන ලද්දේ සමීර් කුල්කර්ණි විසින් වන අතර, එය සංවර්ධනය කරන ලද්දේ ඒක්තා කපූර් විසිනි
කථාපුවත 

කුංකුම් භාග්‍යා යනු සරලා අරෝරා නැමැකි විවාහ ශාලාවක් පවත්වාගෙන යන තැනැත්තියගේ කථාවයි. ඇයට ඇගේ දියණියන් දෙදෙනා ප්‍රීතිමත් විවාහ දිවියක් ගතකරනු දැකීමට අවශ්‍ය වේ
වැඩිමහල් දියණිය වන ප්‍රාග්‍යා වඩාත් ප්‍රායෝගික අතර, වෙහෙස වී කටයුතු කරන ඇය පාසලක උගන්වයි. බාල දියණිය වන බුල්බුල් තරමක් උඩඟු තැනැත්තියකි
ඇයට රැකියාවක් තිබුණ ද, ඇය සිය ප්‍රධානියා වන පුරාබ්හට අකමැති ය
අනතුරුව කථාව මගින් සොයුරියන් දෙපළගේ බලාපොරොත්තු, සිහින සහ අ‍භිලාෂයන් නිරූපණය වේ
ආරම්භයේ දී ප්‍රාග්‍යා, බුල්බුල් සහ සුරේෂ් තුන් කොන් ප්‍රේමක පැටලෙයි
ප්‍රාග්‍යා සුරේෂ්ට පම් කළ ද, ඔහු බුල්බුල්ට ප්‍රිය කරයි
මේ නිසා ප්‍රාග්‍යා සුරේෂ් සමග ඇගේ විවාහ ගිවිස ගැනීමට අවලංගු කරයි
එම කාලයේම, අභිෂේක් (අභි) නැමැති රොක් ගායකයා සුපිරි නිරූපණ ශිල්පිණියක වූ තනුශ්‍රී (තනූ) සමග සම්බන්ධයක් ඇති කරගනියි
පුරාබ් අභිගේ හොඳම මිතුරා වන අතර, ඔහු අභිගේ සොයුරිය වන ආලියා සමග විවාහ ගිවිස ගනියි
මුලින් පුරාබ් සහ බුල්බුල් එකිනෙකාව පිළිකුල් කළ ද, පසුව ඔවුන් දෙදෙනා ප්‍රේමයෙන් වෙළෙති
බුල්බුල් සමග ඔහුගේ සම්බන්ධය වරදවා වටහාගන්නා ආලියා සිතන්නේ, පුරාබ් සෙනෙහස දක්වන්නේ ප්‍රාග්‍යාට බවයි. මෙහි ප්‍රතිඵලයක් ලෙස, ආලියා, තනූ සහ අභි එක්ව කුමන්ත්‍රණය කොට ඇගෙන් පළිගැනීමට සිතා ප්‍රාග්‍යාව අභිහට විවාහ කරදෙයි
විවාහයෙන් පසුව, ප්‍රාග්‍යා සැබෑ තත්ත්වය වටහා ගන්නා අතර, ඇගේ සොයුරියගේ ආරක්ෂාව පතා තමන් සහ පුරාබ් අතර සම්බන්ධයක් පැවති බවට අභිහට මුසා පවසයි
ඇය ක්‍රමයෙන් බුල්බුල්හට පුරාබ්ව අමතක කරන ලෙස පවසයි
බුල්බුල් එයට එකඟ වේ
සත්‍යය වටහා ගන්නා පුරාබ් ආලියා සමග විවාහ වීමට එකඟ වේ
නමුත් ඔහුට බුල්බුල් අමතක කිරීමට ‍නොහැකි ය
ආලියා සමග විවාහ වීමට තීන්දු කළ දිනයේ, ඔහු පැනයන්නේ බුල්බුල් සමග විවාහ වීමටයි
එහි දී බුල්බුල් පිළිබඳ සත්‍යය අභිහට දැනගන්නට ලැබෙයි
ආලියා සහ තනූ එක්ව ප්‍රාග්‍යාට විරුද්ධව කුමන්ත්‍රණ සිදුකළ ද, ඒවා අසාර්ථක වේ
එහි ප්‍රතිඵලය ලෙස ප්‍රාග්‍යා සහ අභි එකිනෙකාට තවත් සමීප වෙති
ඔවුහු එකිනෙකාට පෙම් කරන්නට පටන් ගනිති
ආලියා සහ තනූගේ සැබෑ අරමුණු පිළිබඳ අභි දැනගන්නා අතර, ඔහු ආලියාහට අතුල් පහරක් එල්ල කරයි
ඔහු ක්‍රමයෙන් පුරාබ් සහ බුල්බුල් අතර සිය ඥාති සම්බන්ධතා ශක්තිමත් කරගනියි
අනෙක් අතින් තනූ නිඛිල් සමග යහන්ගත වීම නිසා ගර්භනීභාවයට පත්ව සිටියි
ව්‍යාජ DNA වාර්තා ඉදිරිපත් කරන ඇය, සිය දරුවාගේ පියා අභි බව පවසන්නේ ඔහුව යලි හිමි කරගන්නටයි
මේ නිසා අභි සහ ප්‍රාග්‍යා වෙන්වෙති
නිඛිල් ද තණූ හට උපකාර කරන්නේ ඔහුට අභිගේ ධනය ලබා ගැනීමට අවශ්‍ය වන හෙයිනි
අභිගෙන් පළිගැනීමට අවශ්‍යව සිටින ආලියා සහ ඔහුගේ ඥාති සොයුරා වන රාජ් ද මෙයට උපකාර කරති
ආලියා සහ තනූගේ රහස් සාකච්ඡාව ප්‍රාග්‍යාහට දැනගන්නට ලැබෙන අතර, ඇය මේ බව අභි පවසන්නට තැත් කරයි
නමුත් එය පවසන්නට ප්‍රථම හදිසි අනතුරකට ලක්වන ඇය මියගිය බව අසන්නට ලැබෙයි
මාසයකට පසු, ප්‍රාග්‍යා ධෛර්යයෙන් සහ අභිමානයෙන් යුතුව නැවත පැමිණෙයි
සිය සතුරන් අනාවරණය කොට අභි යළි දිනාගැනීම ඇගේ අරමුණ වේ
මේ වනවිට බුල්බුල් සහ පුරාබ් විවාහ වී සිටන නමුත්, බුල්බුල්, පුරාබ් සහ ආලියා අතර ඊර්ෂ්‍යාව පැතිරෙයි
සිය සොයුරිය ආලියාගෙන් රැක ගැනීමට බුල්බුල් ඇගේ දිවිය අනතුරේ හෙළන අතර, ඇය මරණයට පත්වේ
කෝපාවිෂ්ඨ ප්‍රාග්‍යා අවසානයේ ආලියා පිළිබඳ සත්‍යය හෙළි කරයි
අනතුරුව ඇයව පවුලෙන් නෙරපා හැරෙයි
ප්‍රාග්‍යා විසින් අභි පිළිබඳ රාජ් තුළ ඇති වැරදි වැටහීම නැති කරයි
රාජ්ගේ ගැටලුවලට හේතුව ඔහුගේ භාර්යාව වූ මිතාලි බව වටහා ගන්නා රාජ් ධනාත්මක අයුරින් දිවි ගෙවයි. අවසානයේ ප්‍රාග්‍යා තනූ සහ නිඛිල් පිළිබඳව ද දැන ගනියි
නමුත් තනූ පිළිබඳ සත්‍යය හෙළි කිරීමට ඇය අපොහොසත් වේ
අනෙක් අතිව් හදිසි අනුතරුකට ලක්වන තනූගේ දරු ගැබ ගබ්සා වේ
ඇය ප්‍රාග්‍යාට දෝෂාරෝපණය කරයි
අභිගේ කෝපයට හේතු වුවත්, කෙසේ‍ හෝ තනූ පිළිබඳ සත්‍යය හෙළි කරන ප්‍රාග්‍යා අභිගේ විශ්වාසය යළි දිනා ගැනීමට සමත් වේ
ලෝනාව්ලාහි අභිගේ නිවසේ දී දෙදෙනා එකිනෙකාට විවාහ යෝජනා ගෙන එති
නමුත් ඉන්පසුව මෝටර් රථ අනුතුරක් හේතුවෙන් අභිගේ මතකය අහිමි වන අතර, ඔහු විස්මෘතියෙන් පෙළෙයි
ප්‍රාග්‍යා ඇතුළු සිය දිවියෙන් වසර දෙකක කාලය පිළිබඳ මතකය ඔහුට සිහිපත් නොවේ
අභිගේ ආරක්ෂාව පතා ප්‍රාග්‍යා ඔහුව හැර යන්නට තීරණය කරයි
නමුත් ඇය ඔහුගෙන් දික්කසාද නොවේ‍
අනතුරුව කතාමාලාවේ දළ වශයෙන් මාස දෙකක කාලයක් ගතවනු දක්වයි. සිය මවට කුංකුම් භාග්‍යා විවාහ ශාලාව අහිමිව ඇති බව ප්‍රාග්‍යාට දැන ගන්නට ලැබෙයි
සිය පවුලට උපකාර කරන්නට සිතා, ඇය ලව් ලයිෆ් සංගීත සමාගමේ පිළිගැනීමේ නිලධාරිණියක ලෙස සේවයට බැ‍ඳෙයි
එහි දී ඇයට සිය නව ඇල්බමය පටිගත කිරීමට පැමිණන අභි මුණගැසෙයි
එහි දී ක්‍රමයෙන් ඔවුහු මිතුරන් බවට පත්වෙති
අනුතරුව අභි ඇයව සිය පෞද්ගලික සහායිකාව ලෙස සේවයට බඳවා ගනියි
අභිගේ විස්මෘති තත්ත්වයෙන් වාසි ලබාගන්නා ආලියා, ප්‍රාග්‍යාගෙන් අභිව වෙන්කරනු සඳහා තනූව ඔහුට විවාහ කරදෙන්නට අදහස් කරයි
නමුත් මේ වනවිට, අභි සහ භාග්‍යාගේ සේව්‍ය-සේවක සම්බන්ධය ඉක්මවා ගොස් හොඳම මිතුරන් බවට පත්වේ
එය හොඳම මිතුරු සම්බන්ධය ද ඉක්මවා ගොස් ඇති බව ඔවුහු වටහා ගනිති
කුමන්ත්‍රණ ගණනාවකින් පසු, ප්‍රාග්‍යා ආලියාට අභියෝග කරන්නේ තනූ සමග විවාහයට පෙර තමන් අභිගේ මතකය යළි ගෙන්වන බව පවසමිනි
සාසි මහ පුරාබ් ද මෙයට උපකාර කරයි
අභිට සිය සිහින තුළ අපැහැදිළි මතකයන් දිස්වෙයි
නිෂ්පාදනය

සංවර්ධනය සහ විකාශය ඇරඹීම 
2014 අප්‍රේල් 15වන අඟහරුවාදා දින විකාශය ඇරඹි මෙය සඳුදා සිට සිකුරාදා දක්වා දිනවල ප
00ට (ඉන්දියා සම්මත වේලාව - IST) විකාශය වේ
ප්‍රධාන විකාශන කාලය තුළ නව කථා සංකල්පයක් පිළිබඳ විස්තර කරමින් සී ටීවී වැඩසටහන්කරණ ප්‍රධානී නමිත් ෂර්මා පැවසූයේ, "එහි දී එක් වීරකථාවකින් පසු අනෙක විස්ථාපනය වනු ඔබට සිතාගත හැක
සාමාන්‍ය නැන්දම්මා-ලේලි සෝප් ඔපෙරාවලින් මිදුණු මෙය, සරාගී ප්‍රේම කථාවක් වන අතර, හැඬීම් දර්ශනවලින් දුරස්ථ ය
අති දක්ෂ නළු නිළියන් කණ්ඩායමකින් මෙය සමන්විත ය
"

මෙහි දී බාලාජි ටෙලිෆිල්ම්ස්හි ඒක්තා කපූර් පැවසූයේ, "මගේ වැඩසටහන් දෙකක් (පවිත්‍ර රිෂ්තා සහ ජෝධා අක්බර්) තවමත් සී ටීවී නාළිකාවෙන් විකාශය වෙමින් පැවතියත්, තෙවන වැඩසටහන ද සමගින් සී සමග මාගේ සහයෝගීතාව දීර්ඝ කිරීම මා හට සතුටකි
පවිත්‍ර රිෂ්තා මේ වනවිටත් වසර පහක පමණ කාලයක් ධාවනය වී ඇති අතර, නිෂ්පාදිකාවක ලෙස මෙම ගමන මට ඉතාමත් සතුටුදායක එකකි
30 පවිත්‍ර රිෂ්තා සමග බැඳී සිටින ප්‍රේක්ෂකයින් ප
00ට විකාශය ඇරඹෙන කුංකුම් භාග්‍යා සමග සිය දෙනෙත් උපරිම වශයෙන් විවර කරමින් එක්වනු ඇතැයි අපේක්ෂා කරමි
මෙය ඉතාම සමකාලීන කතාවක් වන හෙයින්, ප්‍රේක්ෂකයින්හට තමන්ගේම චරිත මෙම කතාමාලාව තුළින් ද දැකගත හැකි වනු ඇත
සෑමදෙනාගේම ආත්මයන් පහසුවෙන්ම සබඳින සරාගී ප්‍රේම කථාවක් මෙහි ඇතුළත් ය
"

නළුවකු ලෙස සිය නැවත පැමිණීම පිළිබඳ විස්තර කරමින්, කථාවේ ප්‍රධාන නළුවා වන ෂබ්බිර් අලුවාලියා මෙසේ පවසයි, "නිෂ්පාදන වැඩසටහන් සමග, රංගන කටයුතු සඳහා වේලාව සොයාගැනීම අතිශයින් අපහසු එකක් විය
නමුත් දැන්, රංගනය පිළිබඳ මාගේ අවධානය යොමු කිරීමට මා තීරණය කොට ඇත
ඔබ දිගු කාලයක නිතරව සිටි දෙයින් ඔබට පහසුවෙන් වෙන්වී සිටිය නොහැකියි
මෙම චරිතය මාගේ සිත බෙහෙවින් පෙළඹවී ය
මා රූපවාහිනී තිරයේ රොක් තරුවකගේ චරිතය නිරූපණය කරන පළමු අවස්ථාව ද මෙයයි
මාගේ චරිතය නිරූපණය කිරීමේ දී, මාගේ වස්ත්‍ර පමණක් නොව තිරයේ රොක් තරුවක ලෙසින් පෙනී සිටීමට සුදුසු ගති පැවතුම් ද ඇති කරගන්නට මා උත්සාහ දරා ඇත
"

නළුවරණය 
ඒක්තා කපූර් සහ ශෝභා කපූර් විසින් බාලාජි ටෙලිෆිල්ම්ස් යන සන්නාමය යටතේ නිෂ්පාදනය කළ මෙම කතාමාලාව ප්‍රේම වෘත්තාන්ත කතාමාලාවක් වන අතර, එය සී ටීවී නාළිකාවෙන් විකාශය විය
ක අක්ෂරය වාසනාවන්ත යැයි සැලකූ ඒක්තා කපූර් විසින් ඇගේ බොහෝ නිර්මාණවලට ක අක්ෂරයෙන් ආරම්භ වන නම් යොදා ඇත
ඒක්තාගේ කායමාත් රූපවාහිනී කතාමාලාවේ චරිත නිරූපණයෙන් දායක වූ ෂබ්බිර් අලුවාලියා මෙහි ප්‍රධාන චරිතය වූ අභිෂේක් ප්‍රේම් මෙහ්රාගේ චරිතය සඳහා තෝරා ගැනිණි
අලුවාලියා සී 20 ක්‍රිකට් ලීගයෙන් පසුව සිය පැමිණීම සනිටුහන් කළේ ය
ෂබ්බිර් අලුවාලියා සමග ප්‍රධාන චරිත නිරූපණය සඳහා නිළි ශ්‍රිති ජා තෝරාගැනිණි
මෙහි දෙවන ප්‍රධාන චරිතයක් වූ බුල්බුල්ගේ චරිතය සඳහා මෘනාල් ඨාකුර් තෝරාගැනිණි
ඇය සමග අනෙක් චරිතය නිරූපණයට අර්ජිත් තනේජා තෝරාගැනිණි
2014 මැයි මස, කතාවේ ප්‍රධාන එදිරිවාදිනිය වන ආලියා මේහරා ලෙසින් ශිඛා සිං කතාමාලාවට පිවිසියා ය
සෙසු ඍණාත්මක චරිතය වූ තණූගේ චරිතය නිරූපණය සඳහා මධුරිමා තුලි තෝරාගැනිණි
පසුව 2014 සැප්තැම්බර් මස එම චරිතයට මධුරිමා තුලි වෙනුවට ලීනා ජුමානි නැමැති නිළිය ආදේශ කෙරිණි
සුරේෂ්ගේ (ප්‍රාග්‍යා සමග පෙර විවාහ ගිවිසගෙන සිටි තැනැත්තා) චරිතයට ෆයිසාල් රෂිඩ් නම් නළුවා තෝරාගැනුණු අතර, ඔහු 2014 අප්‍රේල්-මැයි අතර කාලයේ වැදගත් කාර්යභාරයක් ඉටුකළේ ය
නමුත් 2015 මැයි මස ඔහු කතාමාලාව අත්හැර ගියේ ය
නිළි සුප්‍රියා ශුක්ලා විසින් සරලා අරෝරාගේ චරිතය ද, මධු රාජා විසින් දල්ජීත් අරෝරාගේ චරිතයත් නිරූපණය කරන ලදී
සෙසු සහාය රංගන ශිල්පීන් අතරට සමීක්ෂා භාට්නගර්, අංකිත් මෝහන්, චාරු මෙහ්රා සහ අමිත් ධවාන් ඇතුළත් වේ
මිතාලිගේ චරිතය නිරූපණය කළ භාට්නගර්ව පසුව මාසයක් ඇතුළත ස්වාති ආනන්ද් විසින් විස්ථාපනය කෙරුණු අතර, ඒක්තා කපූර්ගේ යේ හේ මොහබ්බතයින් සහ ඉත්නා කරෝ නා මුජේ ප්‍යාර් කතාමාලාවල රංගනයේ යෙදුණු අනුරාග් ෂර්මා විසින් අමිත්ගේ චරිතය විස්ථාපනය කරන ලදී
2015දී, ඍණාත්මක චරිතයක් වූ නීල්ගේ චරිතය නිරූපණයට නීල් මොට්වානි (ඒක්තා‍ගේ සෙසු වැඩසටහන්වලට රංගනයෙන් දායක වූ) තෝරාගැනුණු අතර, 2015 ජූනි මස ප්‍රධාන පුරුෂ එදිරිවාදී චරිතය වන නිඛිල් සූඩ්ගේ චරිතය නිරූපණයට නිඛිල් ආර්යා කතාමාලාවට පිවිසියේ ය
2015 දෙසැම්බරයේ දී, බුල්බුල් චරිතය රඟපෑ නිළි මෘනාල් ඨාකුර් කතාමාලාව අත්හැරි අතර, එම චරිතය නිරූපණයට කාජල් ශ්‍රීවාස්තව තෝරාගැනිණි
නමුත් එම චරිතය රංගනයට ඇයට අවස්ථාව ලැබුණේ නැත
මෘනා‍ල්ගේ ඉවත්ව යාමෙන් පසු බුල්බුල්ගේ චරිතය කතාමාලවෙන් ඉවත් කෙරිණි
2016 අ‍ගෝස්තු මස, අංකිත් මෝහන් ද කතාමාලාව මැරගිය හෙයින් ඔහුගේ චරිතය ද ඉවත් කිරීමට සිදු විය
2016 සැප්තැම්බර් මස, අර්ජිත් තනේජා ද වැඩසටහන හැර ගිය අතර, වින් රානා විසින් ඔහුගේ චරිතය නිරූපණය කරන ලදී
2016 ඔක්තෝබර් මස, නිඛිල් ආර්යා ද ඉල්ලා අස්වූ හෙයින්, ඔහුගේ චරිතය නිරූපණයට රජත් දාහියා යොදාගැනිණි
චරිත නිරූපණය 

ප්‍රධාන චරිත
 ශ්‍රිති ජා, ප්‍රාග්‍යා අරෝරා/ප්‍රාග්‍යා අභිෂේක් මෙහ්රා ලෙස (ප්‍රධාන කාන්තා චරිතය) (2014-වර්තමානය)
 ෂබ්බිර් අලුවාලියා, අභිෂේක් (අභි) ප්‍රේම් මෙහ්රා ලෙස (ප්‍රධාන පිරිමි චරිතය) (2014–වර්තමානය)
 වින් රානා, පුරාබ් ඛන්නා ලෙස (සමාන්තර ප්‍රධාන පිරිමි චරිතය) (2016–වර්තමානය)
ශිඛා සිං, ආලියා මෙහ්රා ලෙස (ප්‍රධාන කාන්තා එදිරිවාදී චරිතය) (2014–වර්තමානය)

සෙසු චරිත

 ලීනා ජුමානි, තනුශ්‍රී (තනූ) ලෙස (සමාන්තර එදිරිවාදී චරිතය) (2014–වර්තමානය)
 දල්ජීත් සෞන්ධ්, දල්ජීත් මෙහ්රා "දාදි" ලෙස (2014–වර්තමානය)
 සුප්‍රියා ශුක්ලා, සරලා අරෝරා ලෙස (2014–වර්තමානය)
 මධු රාජා, දල්ජීත් අරෝරා ලෙස (2014–වර්තමානය)
 රජත් දාහියා, නිඛිල් සූඩ් ලෙස (එදිරිවාදී) (2017–වර්තමානය)
 සරීනා රෝෂන් ඛාන්, ඉන්දු සූරි හෙවත් දාසි ලෙස (2014–වර්තමානය)
 අජේ ට්‍රෙහාන්, අජේ මෙහ්රා හෙවත් තෞජි ලෙස (2014–වර්තමානය)
 ශිවානි සූපුරි, පම්මි අජේ මෙහ්රා හෙවත් තායිජි ලෙස (2014–වර්තමානය)
 අනුරාග් ෂර්මා, රාජ් අජේ මෙහ්රා ලෙස (2014–වර්තමානය)
 ස්වාති ආනන්ද්, මිතාලි රාජ් මෙහ්රා ලෙස (2014–වර්තමානය)
 බොබී ඛන්නා, මෙහ්තා මහතා ලෙස (සහාය එදිරිවාදී) (2015–වර්තමානය)
 රෝමා ලවානි, මෙහ්රා මහත්මිය ලෙස (සහාය එදිරිවාදී) (2015–වර්තමානය)

ප්‍රකට නිරූපණයන්

සිද්ධාර්ත් මල්හෝත්‍රා
ශ්‍රද්ධා කපූර්
සල්මන් ඛාන්
සෝනම් කපූර්
ෂාරුක් ඛාන්
කාජල්
වරුන් ධවාන්
කෘති සැනන්

(ඉහත සියලු දෙනාම රූපවාහිනී කතාමාලාවේ පෙනීසිටියේ සිය චිත්‍රපට ප්‍රවර්ධනය කරනු සඳහා ය)
පැරණි චරිත නිරූපණය

 අර්ජිත් තනේජා, හිටපු පුරාබ් ඛන්නා ලෙස (වින් රානා විසින් විස්ථාපනය කරන ලදී) (2014–16)
 මෘනාල් ඨාකුර්, බුල්බුල් අරෝරා/බුල්බුල් පුරාබ් ඛන්නා ලෙස (මියගිය) (2014–16)
 චාරු මෙහ්රා, පූර්වි ලෙස (2014–15)
 අමිත් ධවාන්, හිටපු රාජ් ‍අජේ මෙහ්රා ලෙස (අනුරාග් ෂර්මා විසින් විස්ථාපනය කරන ලදී) (2014)
 සමීක්ෂා භාට්නගර්, හිටපු මිතාලි රාජ් මෙහ්රා ලෙස (ස්වාති ආනන්ද් විසින් විස්ථාපනය කරන ලදී) (2014)
 අංකිත් මෝහන්, ආකාශ් අජේ මෙහ්රා ලෙස (2014–16)
 ආදිති රතෝර්, රාච්නා ආකාශ් මෙහ්රා ලෙස (2014–16)
 ෆයිසාල් රෂිඩ්, සුරේෂ් ශ්‍රීවාස්තව් ලෙස (2014–15)
 මධුරිමා තුලි, හිටපු තනුශ්‍රී (තනූ) දාස්ගුප්තා ලෙස (ලීනා ජුමානිවිසින් විස්ථාපනය කරන ලදී) (2014)
 නේහා බාම්, ඛන්නා මහත්මිය ලෙස (2014–15)
, ඛන්නා මහතා ලෙස (2014–15)
 නීල් මොට්වානි, නීල් ඨාකුර් ලෙස (එදිරිවාදී) (2014–15)
 සක්ලාක් රාහි ඛාන් (2014)
 නිඛිල් ආර්යා, හිටපු නිඛිල් සූඩ් ලෙස (එදිරිවාදී) (රජත් දාහියා විසින් විස්ථාපනය කරන ලදී) (2015–16)
 ශුභම් ගාර්ග්, රාජ් ලෙස (2015)
 ගගන්, චම්පක් ත්‍රිවේදි ලෙස (2016)

විකාශය 
මෙම කතාමාලාව විකාශය ආරම්භ කරන ලද්දේ 2014 අප්‍රේල් 15 දින සී ටීවී නාලිකාව ඔස්සේ ය
මෙම කතාමාලාව සී ටීවී HD සහ සී ටීවී ඒෂියා යන නාළිකා ඔස්සේ විකාශය වේ
මෙම කතාමාලාව අන්තර්ජාතිකව නාළිකාවේ අන්තර්ජාතික බෙදාහැරීම අනුව ද විකාශය වේ
එය ඇමරිකා එක්සත් ජනපදය, එක්සත් රාජධානිය, මැලේසියාව, කැනඩාව, මොරිෂස්, ශ්‍රී ලංකාව, අයර්ලන්තය, දකුණු අප්‍රිකාව, ඉන්දුනීසියාව, චිලී, පිලිපීනය, නයිජීරියාව සහ සිංගප්පූරුව යන රටවල විකාශය වේ
මීට අමතරව පාකිස්ථානය තුළ ජියෝ කහානි නාළිකාව හා සහයෝගයෙන් ZEEL ගිවිසුම අනුව, කතාමාලාව වෙළඳ දැන්වීම් සමග පැයක ධාවන කාලයෙන් යුතුව සඳදා සිට සිකුරාදා දක්වා දිනවල විකාශය කෙරේ
දෙමළ බසින් හඬකවා ඉරු මලර්ගල් යනුවෙන් නම්කළ මෙම කතාමාලාව පොලිමර් ටීවී නාළිකාව ඔස්සේ විකාශය කෙරේ
හඬකැවූ කතාමාලා සඳහා ප්‍රචලිත එම නාළිකාව තුළ මෙම කතාමාලාවට ඉහළ ප්‍රතිචාර හිමි විය
ඉන් අනතුරුව, ZEE ජාලය විසින් පොලිමර් ටීවී නාළිකාවට ලබා දී තිබූ හඬකැවීම් අයිතිය අහෝසි කළ අතර, මේ වනවිට එම කතාමාලාව ඉණිය ඉරු මලර්ගල් යන තේමාව ඔස්සේ සී තමිල් නාළිකාවෙන් විකාශය කෙරේ
තෙලිඟු බසින් කුංකුම භාග්‍යම් ලෙස නම්කෙරුණු මෙම කතාමාලාව සී තෙලිඟු නාළිකාවෙන් විකාශය කරනු ලබයි
ශ්‍රී ලංකාව තුළ මෙම රූපවාහිනී කතාමාලාව සිංහලෙන් හඬකවා හිරු ටීවී නාළිකාව ඔස්සේ සතියේ දිනවල ප
ව. 7.30 සිට 8.00 දක්වා ආදරෙයි මං ආදරෙයි යන තේමාව ඔස්සේ විකාශය වේ
මේ වනවිට( 2021) මේ නාට්‍ය කොටස් 1450ක් විකාශනය වී ඇති අතර ශ්‍රී ලංකාවේ සිංහල නාට්‍ය විකාශනය ජනප්‍රිය වීමත්,දීර්ඝ නාට්‍යක් වීමත්  සමග කුම්කුම් භාග්‍ය කතා මාලාව ජනප්‍රියත්වය අඩු වෙමින් පවතී
මොරිෂස් දූපත්හි වර්තමානයේ සී ටීවී ඇෆ්‍රිකා සහ MBC ඩිජිටල් 4 යන නාළිකා ඔස්සේ මෙය විකාශය වේ
ඉන්දුනීසියාව තුළ 2016 සැප්තැම්බර් 5 දින සිට ANTV නාළිකාවෙන් විකාශය ඇරඹි මෙම කතාමාලාව බහාසා ඉන්දුනීසියා බසින් හඬකවා ලොන්සෙං චින්ටා යන නා‍මයෙන් විකාශය කරන ලදී
අප්‍රිකාව තුළ, මෙම කතාමාලාව අප්‍රිකානු ප්‍රේක්ෂකයන් අතර බෙහෙවින් ජනප්‍රිය ය
ඉංග්‍රීසි බසින් හඬකැවුණු මෙම කතාමාලාව Twist Of Fate (දෛවයේ වෙළීම) යන නාමයෙන් සී වර්ල්ඩ් (සී ඇෆ්‍රිකා) නාළිකාව තුළ විකාශය කෙරේ
ආශ්‍රේයයන්

බාහිර සබැඳි 
 කුංකුම් භාග්‍යා 

ඉන්දියානු නාට්‍ය රූපවාහිනී කතාමාලා
2014 ඉන්දියානු රූපවාහිනී කතාමාලා ඇරඹීම්
ඉන්දියානු රූපවාහිනී සෝප් ඔපෙරා
සී ටීවී රූපවාහිනී කතාමාලා
බ්‍රිතාන්‍ය නවකථා පාදක කරගත් රූපවාහිනී වැඩසටහන්
මුම්බායි පසුබිමෙහි නිර්මාණය වූ රූපවාහිනී වැඩසටහන්
රූපවාහිනී කතාමාලා
ගෝජොසොන් () යනුවෙන් හැඳින්වෙන්නේ ‍පුරාතන කොරියානු රාජධානියකි
මෙයට "පුරාතන" යන අරුතැති ගෝ (고, ) යන පදය එකතු කොට ඇත්තේ, ජොසොන් යනුවෙන් හඳුන්වන වෙනත් රාජධානිවලින් වෙන් කර හඳුනාගැනීමටයි
ගෝජොසොන් පිහිටුවීම පිළිබඳ පුරාවෘත්තය ඇතුළත් සම්ගුක් යුසා (1281) සහ වෙනත් මධ්‍යකාලීන කොරියානු ග්‍රන්ථ පවසන්නේ මෙම දේශය ස්ථාපනය කරන ලද්දේ ක්‍රි
2333දී දෙව්ලොවෙන් බට දංගුන් නැමැත්තකු බවයි. මෙම ජනප්‍රවාදය බිහිවීම සඳහා කුමන කරුණු හේතුවූයේ දැයි කිසිදු සාක්ෂියක් හමුවී නොමැතිමුත්, මෙම වාර්තාව කොරියානු ජාතික අනන්‍යතාව නිර්මාණය කිරීමේ දී වැදගත් කාර්යභාරයක් ඉටු කොට තිබේ
12වන සියවසේ දී, චීනයේ ෂෑං රාජවංශයේ කුමරකු වූ ගිජා විසින් ගිජා ජොසොන් රාජ්‍යය පිහිටුවූ බැව් පැවසේ
කෙසේනමුත්, පුරාවිද්‍යාත්මක සාක්ෂි මඳ හෙයින්, 20වන සියවසේ සිටම එහි පැවැත්ම අභියෝගයට ලක්ව ඇත
වර්තමානයේ මෙම යුගය පිළිබඳ මුඛ්‍යධාරා අදහසක් ගොඩනගා නැත‍‍
ඓතිහාසික ‍ගෝජොසොන් රාජධානිය පිළිබඳ පළමු වරට චීන වාර්තාවල සඳහන් වන්නේ මුල්කාලීන ක්‍රි
7වන සියවසේ ය
මුල්කාලීන අවධියේ, ගෝජොසොන්හි අගනුවර පිහිටා තිබුණේ ලියාඕනිංහි ය
400 අවට, එය ප්යොංග්යෑං වෙත ගෙනයන ලදී
3වන සියවස වන විට අර්ධද්වීපයේ දකුණු පෙදෙසේ ජින් රාජ්‍යය ඉස්මතු විය
108දී, චීනයේ හන් රාජවංශය විසින් විමන් ජොසොන් රාජ්‍යය ආක්‍රමණය කොට යටත් කරගන්නා ලදී
හන් රාජවංශය විසින් ගෝජොසොන් භූමිය පාලනය කිරීම සඳහා ආඥා භූමි හතරක් පිහිටුවන ලදී
313දී ගොගුර්යෝව විසින් මෙම රාජ්‍යය ආක්‍රමණය කරන ලදී
ඔවුන්ගේ භාෂාව බොහෝවිට ප්‍රාග්-ඓතිහාසික බුයෝ භාෂාවල පූර්වජ භාෂාවක් වන්නට ඇත
ඇතැම්විට එය ප්‍රාක්-කොරියානු භාෂාවේ ස්වරූපයක් විය හැක
පදනම් මිත්‍යාව

දංගුන් පුරාණෝක්තිය

දංගුන් යන කොරියාවේ ජනප්‍රවාදගත ආදිකර්තෘවරයා වේ
මේ පිළිබඳ විවධ ග්‍රන්ථ සහ මුඛ්‍ය සම්ප්‍රදායයන්ගේ අන්තර්ගත කරුණු විවිධත්වයක් ගත්ත ද, ඉන් වඩාත් ජනප්‍රියම වාර්තාව වන්නේ 13වන සියවසේ ඉල්-යොන් (1206- 1289) නැමැති කතුවරයකු විසින් රචනා කරන ලද, සම්ගුංන්‍යුසා නම් පුරාවෘත්ත සහ කථාපුවත් ඇතුළත් ග්‍රන්ථය සඳහන් පදනම් මිත්‍යාව නැමැති ලිඛිත වාර්තාවයි. මෙයට සමාන වාර්තාවක් ජේවං උන්ගි තුළින් ද හමුවේ
ජනප්‍රවාදයට අනුව, දෙව්ලොව අධිපතියා වූ හ්වානින් හට හ්වානුං නැමැති පුත්‍රයකු විය
දෙව්ලොවෙන් බට හ්වානුං බෙක්දු කන්ද වෙත පැමිණ ෂින්සි නගරය පිහිටුවී ය
අනතුරුව හ්වානුං වෙත පැමිණි වලසකු සහ ව්‍යාඝ්‍රයකු තමන්ට මිනිස් බව ලබාගැනීමට අවශ්‍ය බව පවසන්නට විය
හ්වානුං ඔවුනට පැවසූයේ ගුහාවක් තුළට වී දින 100ක් මග්වර්ට් පැළෑටිය සහ සුදුළූණු පමණක් අනුභව කළහොත් ඔවුන් මිනිසුන් බවට පත්වනු ඇති බවයි. දින 100 අර්ධයක් යාමටත් පෙර, ව්‍යාඝ්‍රයා සිය උත්සාහය අත්හැර පලාගියේ ය
අනෙක් අතින්, වැලහින්න ඇගේ ව්‍යායාමයෙහි සාර්ථකව නිරත වී උංන්‍යෝ (웅녀, 熊女) නැමැති රූමත් මිනිස් ස්ත්‍රියක බවට පත්වූවා ය
පසුව හ්වානුං උංන්යෝ සමග විවාහ වූ අතර, ඔවුනට උපන් පුත්‍රයා දංගුන් න්ම විය
දංගුන් කථාපුවත මිත්‍යාවක් ලෙස සැලකුණ ද, එය ගෝජොසොන් පිහිටුවීම හා සම්බන්ධ ඓතිහාසික කරුණු අනුසාරයෙන් ගොඩනැගූ මිත්‍යාමය ප්‍රබන්ධයක් විය හැක
මෙම මිත්‍යාවේ ප්‍රභවය පිළිබඳ නොයෙකුත් මතයන් ඉදිරිපත් වී ඇත
සියෝ සහ කං (2002) විශ්වාස කරන්නේ දංගුන් මිත්‍යාව ලෝකඩ යුගයේ අහස වන්දනාමාන කළ ආක්‍රමණික ගෝත්‍රයක සහ වලසුන් වන්දනාමාන කළ ස්වදේශික නියෝලිතික ගෝත්‍රයක ඒකාබද්ධ වීමෙන් ඇතිවූ බවයි. එමගින් ගෝජොසොන් බිහිවූයේ යැයි ඔවුහු පවසති
ලී කේ. බී. (1984) විශ්වාස කරන්නේ 'දංගුන්-වංගොම්' යනු පසුකාලීන ගෝජොසොන් අනුප්‍රාප්තික නායකයින් විසින් නිර්මාණය කළ පදවියක් බවයි.

සම්ගුංන්‍යුසා, ජේවං උන්ගි, දොංගුක් තොංගම් සහ ජොසොන් රාජවංශයේ වාර්ෂික වාර්තා යනාදියෙහි අන්තර්ගත විස්තරවල දංගුන් විසින් ගෝජොසොන් පිහිටුවූයේ ක්‍රි
2333 වර්ෂයේ බව පවසයි
මෙම දිනය ඓතිහාසික මූලාශ්‍රවල ද විවිධ අයුරින් දක්වා ඇත
එසේවුව ද, එම මූලාශ්‍ර සියල්ලෙහිම මෙම දිනය මිත්‍යාමය යාඕ අධිරාජයාගේ රාජ්‍ය සමයයට (සම්ප්‍රදායික දින
) අයත් යැයි දක්වා ඇත
සම්ගුංන්‍යුසා පවසන්නේ දංගුන් සිහසුනට පත්වූයේ ජනප්‍රවාදගත යාශ් රාජ්‍ය සමයේ 50වන වර්ෂයේ බවයි. නමුත් සේජොං රජුගේ වාර්ෂික වාර්තාවල එය පළමු වර්ෂය ලෙසත් සහ දොංගුක් තොංගම් මූලාශ්‍රයේ එය 25වන වර්ෂය ලෙසත් දක්වා ඇත
ගිජා මිත්‍යාව

චීනයේ ෂෑං රාජවංශය බිඳවැටී චෞ රාජවංශය බිහිවූ යුගයේ ෂෑං චීනයේ පුද්ගලයකු වූ ගිජා ක්‍රි
1122දී කොරියානු අර්ධද්වීපය වෙත පලාගොස් ගිජා ජොසොන් රාජ්‍යය පිහිටුවූ බැව් පැවසේ
දකුණු කොරියාවේ, එක්ස්ත රාජධානියේ සහ එක්සත් ජනපදයේ බොහෝ විද්වතුන් විශ්වාස කරන්නේ ගිජා සහ ගෝජොසොන් අතර සම්බන්ධය චීනය විසින් ගොතන ලද කථාවක් බවයි. එසේම ගිජා සහ ගෝජොසොන් අතර සම්බන්ධයක් නොමැති බව ඔවුහු කියති
අතීතයේ දී, පැරණිතම ශේෂව ඇති කොරියානු වාර්තාව වන තුන් රාජධානිවල වාර්තා නම් මූලාශ්‍රයට ද ගිජා ජොසොන් පිළිබඳ ඇතුළත් කොට තිබේ
1778දී රචිත දොංසා ගංමොක් මූලාශ්‍රයේ ගෝජොසොන් තුළ ගිජාගේ කාර්යභාරයන් දක්වා ඇත
ගිජාහි වාර්තා අෂ්ට නීතී () ලෙස හන්හි ග්‍රන්ථය තුළ දක්වා ඇති අතර, මෙය ධුරාවලික සමාජයක් සහ පෞද්ගලික දේපළ සඳහා නීත්‍යානුකූල ආරක්ෂණයක් පැවති බවට සාක්ෂියකි
පූර්ව-නූතන කොරියාවේ, ගිජා මගින් චීන ශිෂ්ටාචාරයේ පැවැත්ම නිරූපණය කරන ලදී